pythainlp/thai-wiki-dataset-v4 huggingface dataset:
คันเร

คันเร (; โรมาจิ: "Kanrei") หรือ คันเรียว ("Kanryō") คือ ตำแหน่งการเมืองชั้นสูงในญี่ปุ่นสมัยเจ้าขุนมูลนาย มักถือกันว่า เป็นผู้ช่วยของโชกุน และนับแต่ ค.ศ. 1349 มักมีคันเรสองคน คนหนึ่งประจำอยู่เคียวโตะ อีกคนอยู่คันโต
เดิมที ในช่วง ค.ศ. 1219 ถึง 1333 ตำแหน่งนี้เป็นอันเดียวกับโรกูฮาระทันได และผู้ดำรงตำแหน่งต้องประจำอยู่ในเคียวโตะ โดยตระกูลโฮโจครองตำแหน่งนี้แต่ฝ่ายเดียวเรื่อยมา จนกระทั่งมีการตั้งผู้ดำรงตำแหน่งนี้สองคน ให้ประจำทางเหนือคนหนึ่ง ทางใต้คนหนึ่ง ต่อมาในช่วง ค.ศ. 1336 ถึง 1367 ผู้ดำรงตำแหน่งดังกล่าวเรียก ชิตสึจิ (執事) คนแรกที่ได้ตำแหน่งนี้ คือ โค โนะ โมรานาโอะ
ครั้น ค.ศ. 1367 ซามูไรโฮโซกาวะ โยริยูกิ ได้รับแต่งตั้งเป็นคันเรประจำเคียวโตะ และเพื่อให้มั่นใจว่า เพื่อนร่วมงานของเขา โดยเฉพาะตระกูลฮาตาเกยามะและตระกูลชิบะ จะภักดีต่อเขา เขาจึงเสนอให้สมาชิกตระกูลทั้งสาม คือ โฮโซกาวะ ฮาตาเกยามะ และชิบะ ดำรงตำแหน่งคันเรร่วมกัน จึงเกิดคันเรสามคน แต่ใน ค.ศ. 1379 ขุนนางที่ทรงอำนาจเริ่มไม่พอใจวิธีการดังกล่าว จึงบีบให้เขาลาออก จากนั้น คันเรประจำเคียวโตก็ไม่ได้รับผิดชอบงานในฐานะผู้ช่วยโชกุนอีก เป็นแต่ทำตามคำสั่งของโชกุนในฐานะที่ปรึกษาและเจ้าหน้าที่บริหาร
เมื่อรัฐบาลโชกุนคามากูระล่มสลายลง ตำแหน่งโรกูฮาระทันไดก็ล้มเลิกไปด้วย อาชิกางะ ทากาอูจิ โชกุนที่ขึ้นมาใหม่ ได้จัดตั้งตำแหน่งคันเรประจำคันโตขึ้น จึงเกิดมีคันเรสำหรับเคียวโตะ และสำหรับคันโต นับแต่นั้น
หมายเหตุ.
<templatestyles src="Reflist/styles.css" />
พระนางทันกย็อง

พระนางทันกย็อง (7 กุมภาพันธ์ 2030 – 27 ธันวาคม 2100) เป็นพระมเหสีพระองค์แรกในพระเจ้าชุงจง รัชกาลที่ 11 ในราชวงศ์โชซ็อน เป็นธิดาของชินซูกึน อดีตราชเลขาในรัชสมัยเจ้าชายย็อนซัน รัชกาลที่ 10 ซึ่งถูกสังหารในเหตุการณ์รัฐประหารพระเจ้าจุงจง เมื่อ พ.ศ. 2049 
หลังจากดำรงตำแหน่งได้เพียง 7 วันก็ถูกคณะรัฐประหารถอดออกจากตำแหน่งและถอดออกจากพระอิสริยยศรวมถึงเนรเทศออกจากพระราชวังเมื่อวันที่ 25 กันยายน พ.ศ. 2049 โดยอดีตพระมเหสีชินสิ้นพระชนม์ในรัชสมัยพระเจ้ามย็องจง รัชกาลที่ 13 เมื่อวันที่ 27 ธันวาคม พ.ศ. 2100 ขณะพระชนมายุได้ 70 พรรษา
กระทั่งถึงวันที่ 28 เดือน 3 ตามปีจันทรคติหรือตรงกับวันที่ 5 พฤษภาคม พ.ศ. 2382 เป็นปีที่ 15 ในรัชสมัยพระเจ้าย็องโจ พระราชาลำดับที่ 21 พระองค์ได้คืนพระอิสริยยศให้กับอดีตพระมเหสีชินให้เป็นพระนางทันกย็องดังเดิม
โรงเรียนคอนสารวิทยาคม

โรงเรียนคอนสารวิทยาคม  เปิดสอนในระดับ มัธยมศึกษาตอนต้น และมัธยมศึกษาตอนปลาย ตั้งอยู่ที่ หมู่ 1 ถนนชุมแพ-หล่มสัก ตำบลทุ่งนาเลา อำเภอคอนสาร จังหวัดชัยภูมิ
ประวัติ.
โรงเรียนคอนสารวิทยาคม ก่อตั้งขึ้นเมื่อ พ.ศ 2516 โดยกรมสามัญศึกษา (เดิม)ได้อนุมัติให้เปิดสอนในระดับมัธยมศึกษาตอนต้น เมื่อวันที่ 17พฤษภาคม 2516 มีนักเรียน 2 ห้องเรียน จำนวน 87 คน โดยอาศัยสถานที่โรงเรียนปริยัติธรรม วัดเจดีย์ เป็นสถานที่เรียนมี ครู 3 คน โดยนายสาธร ชาติอุดมพันธ์ ศึกษาธิการอำเภอคอนสาร ทำหน้าที่เป็นครูใหญ่ ต่อมากรมสามัญศึกษาได้แต่งตั้งนายเกษม อุดมเศรษฐ์ ครูโทโรงเรียนยุพราชวิทยาลัย จังหวัดเชียงใหม่ มาดำรงตำแหน่งครูใหญ่คนแรก 
ปัจจุบันโรงเรียนคอนสารวิทยาคม ได้รับการสนับสนุนจากการไฟฟ้าฝ่ายผลิต (เขื่อนจุฬาภรณ์) และมีนายกษิดิศ ปลื้มญาติ เป็นผู้อำนวยการโรงเรียนคอนสารวิทยาคม
ฟุตบอลชิงแชมป์แห่งชาติยุโรป รุ่นอายุไม่เกิน 21 ปี 2013

ฟุตบอลชิงแชมป์แห่งชาติยุโรป รุ่นอายุไม่เกิน 21 ปี 2013 เป็นการจัดฟุตบอลชิงแชมป์แห่งชาติยุโรป รุ่นอายุไม่เกิน 21 ปี ครั้งที่ 19 ของ ยูฟ่า. ทัวร์นาเมนต์รอบสุดท้ายเป็นเจ้าภาพโดย ประเทสอิสราเอล ระหว่างวันที่ 5–18 มิถุนายน พ.ศ. 2556.
สนามแข่งขัน.
การแข่งขันครั้งนี้จะลงเล่นกันทั้งหมดสี่สนาม, บลูมฟีลด์ (เทล อาวีฟ), เท็ดดี (เยรูซาเลม), ฮาโมชาวา(เปตะห์ติกวา) และ สนามกีฬาเทศบาลนาตานีย.
รอบแบ่งกลุ่ม.
การจับสลากสำหรับรอบแบ่งกลุ่มได้จัดขึ้นเมื่อวันที่ 28 พฤศจิกายน พ.ศ. 2555 ในเมือง เทลอาวีฟ.
"เวลาทั้งหมดเป็นเวลาท้องถิ่น (UTC+3)."
อันดับดาวซัลโว.
<templatestyles src="Col-begin/styles.css"/>
<templatestyles src="Col-begin/styles.css"/>
<templatestyles src="Col-begin/styles.css"/>
เกว็นโดลีน รัวอีส

เกว็นโดลีน แกลเล แซนด์ไรด์ รามอส รัวอีส  เป็นนางแบบแฟชั่น, นักแสดง, นางงามชาวฟิลิปปินส์ และเป็นหนึ่งในผู้เข้าแข่งขันในฤดูกาลที่ 4 ของรายการเอเชีย เน็กซ์ ท็อป โมเดล
การประกวด.
มิสยูนิเวิร์สฟิลิปปินส์ 2010.
เธอได้เข้าร่วมประกวด โดยเธอได้หมายเลขประจำตัวคือ หมายเลข 13 และในการประกวด เธอก็สามารถผ่านเข้ารอบ 10 คนสุดท้ายได้ โดยที่ผู้ชนะในครั้งนั้นคือ วีนัส ราจ
มิสเวิลด์ฟิลิปปินส์ 2011.
เธอได้เข้าร่วมประกวด โดยเธอได้หมายเลขประจำตัวเดิมก็คือ หมายเลข 13 และในการประกวด เธอก็สามารถพิชิตตำแหน่งมิสเวิลด์ฟิลิปปินส์มาได้ พร้อมกับรางวัล ชุดดีไซเนอร์ยอดเยี่ยมและรางวัลหุ่นสวยสุขภาพดี
มิสเวิลด์ 2011.
เธอได้เป็นตัวแทนประเทศฟิลิปปินส์เข้าร่วมประกวดในครั้งนี้ และเธอก็สามารถคว้าตำแหน่ง รองอันดับ 1 มาได้ โดยที่ อิเวียน ซาร์กอส จากเวเนซุเอลาคว้ามงกุฎในปีนั้น
เอเชียเน็กซต์ท็อปโมเดล ฤดูกาลที่ 4.
หลังจากนั้นมา เธอได้เข้าร่วมแข่งขัน โดยเป็นตัวแทนจากฟิลิปปินส์ ร่วมกับอไลซา มาลินาโอ และ จูเลียน ฟลอเรส ในการแข่งขันภาพถ่ายของเธอในแต่ละสัปดาห์ก็ไม่ได้สร้างความประทับใจให้กับกรรมการมากนัก เธอตกเป็น 2 คนสุดท้ายถึง 2 ครั้ง จนมาสัปดาห์ที่ 4 เธอก็ถูกคัดออกจากการแข่งขัน ร่วมกับอไลซา มาลินาโอ (ขอออก) โดยที่ผู้ชนะจากการแข่งขันคือ จิรัชญา เกตุคง จากประเทศไทย
มาซาฟูมิ เทราดะ

มาซาฟูมิ เทราดะ (ญี่ปุ่น: 寺田匡史, อังกฤษ: Masafumi Terada) เป็นนักกีฬาฟุตบอลชาวญี่ปุ่น เกิดเมื่อ 10 มกราคม ค.ศ. 1994 ที่เมืองฮิระโดะ จังหวัดนางาซากิ มาซาฟูมิเคยเป็นเพื่อนร่วมทีมคนสนิทของสิทธิโชค ภาโส นักฟุตบอลชาวไทยสมัยที่เล่นด้วยกันให้กับสโมสรฟุตบอลคาโงชิมะยูไนเต็ด ทีมในระดับเจลีก ดิวิชัน 3 ของญี่ปุ่น
เสื้อกันฝน

เสื้อกันฝน  เป็นเสื้อกันน้ำหรือทนน้ำ โดยสวมใส่บริเวณส่วนบนของร่างกายเพื่อป้องกันผู้สวมใส่จากฝน ส่วนคำว่าเรนแจ็กเกต  ในภาษาอังกฤษบางครั้งใช้เรียกเสื้อกันฝนที่มีแขนยาวและยาวถึงเอว เรนแจ็กเกตอาจจับคู่กับกางเกงกันฝนเพื่อให้กลายเป็นชุดกันฝน เสื้อผ้ากันฝนอาจจะเป็นแบบชิ้นเดียว เช่น ชุดหมี เสื้อกันฝนนั้นเหมือนกับปอนโชกันฝน ซึ่งช่วยปกป้องผู้สวมใส่จากฝนและสภาพอากาศต่าง ๆ โดยไม่ต้องใช้มือ ซึ่งแตกต่างจากร่ม
เสื้อกันฝนสมัยใหม่ส่วนใหญ่ทำจากผ้ากันน้ำที่ระบายอากาศได้ เช่น กอร์เทกซ์ หรือไทเวก และไนลอนเคลือบสารกันน้ำที่ทนทาน (DWR) ผ้าและเมมเบรนเหล่านี้ช่วยให้ไอน้ำผ่านได้ ซึ่งทำให้เสื้อกันฝนนี้สามารถ 'ระบาย' ได้ และเหงื่อของผู้สวมใส่ก็สามารถระบายออกได้ ปริมาณน้ำฝนที่เสื้อกันฝนสามารถรองรับได้บางครั้งจะวัดเป็นหน่วยมิลลิเมตรของมาตรวัดน้ำ
ประวัติยุคแรก.
ตัวอย่างเสื้อกันฝนที่เก่าแก่ที่สุดเท่าที่มีการบันทึกไว้น่าจะเป็นผ้าคลุม/เสื่อหญ้าทอของเอิตซี เมื่อราว 3,230 ปีก่อนสากลศักราช
ชนพื้นเมืองอเมริกันอย่างชาวโอลเมกเป็นผู้คิดค้นยางเป็นครั้งแรกเมื่อก่อน 1,600 ปีก่อนสากลศักราช พวกเขาพัฒนาวิธีการสกัดน้ำยางยางไม้ธรรมชาติจากต้นยาง ("Hevea brasiliensis") และบ่มน้ำยางยางไม้ให้เป็นยางที่ทำให้คงตัวโดยใช้สารประกอบซัลฟิวริกของพืชผักบุ้ง เพื่อสร้างผ้าทอกันน้ำชิ้นแรกของโลกที่ใช้ฝ้ายและเส้นใยพืชชนิดอื่น ๆ ผ้าเคลือบยางเหล่านี้ได้นำมาทำเป็นเสื้อคลุมกันน้ำ ซึ่งเป็นต้นเค้าโดยตรงของเสื้อกันฝนสมัยใหม่ รวมไปถึงเครื่องแต่งกายกันน้ำชนิดอื่น ๆ เช่น รองเท้า
ชนพื้นเมืองทางชายฝั่งแปซิฟิกตะวันตกเฉียงเหนือสวมเสื้อกันฝนและเสื้อผ้าอื่น ๆ ที่ทำจากสิ่งทอจากเปลือกไม้ซีดาร์ซึ่งขึ้นอยู่กับความแน่นของการทอ อาจมีเนื้อแน่นและกันน้ำได้ หรืออาจมีเนื้อนุ่มและสวมใส่สบาย
ในภูมิภาคตะวันออกและตะวันตกกลางของทวีปอเมริกาเหนือ ชนพื้นเมืองอเมริกันจำนวนมากใช้หนังที่ผ่านการทำตามกระบวนการจากสัตว์หลายชนิดเพื่อสร้างเครื่องนุ่งห่มกันน้ำ ซึ่งบางครั้งมีการปกคลุมด้วยพู่ เพื่อให้ร่างกายอบอุ่นและแห้ง โดยนอกจากจะมีหน้าที่เพื่อการตกแต่งแล้ว พู่ยังช่วยดึงน้ำออกจากส่วนหลักของเครื่องนุ่งห่มของพวกเขาเพื่อให้เครื่องแต่งกายนี้แห้งเร็วขึ้น
ยาซูโตชิ มิอูระ

ยาซูโตชิ มิอูระ  เป็นอดีตนักฟุตบอลทีมชาติญี่ปุ่น เป็นอดีตผู้จัดการทีมของสโมสรฟุตบอลคาโงชิมะยูไนเต็ด ทีมในระดับเจลีก ดิวิชัน 3 ของญี่ปุ่น
ยาซูโตชิ มิอูระ ผ่านการคุมสโมสรมาหลายระดับ รวมทั้งสโมสรฟุตบอลจังหวัดเชียงใหม่ และยังเป็นพี่ชายของคาซูโยชิ มิอูระ นักฟุตบอลทีมชาติญี่ปุ่นเจ้าของสถิตินักเตะที่อายุมากที่สุดที่ลงเล่นในเจลีก
เส้นทางอาชีพ.
มิอูระ เคยค้าแข้งกับสโมสรโยมิอูริหรือต่อมาเปลี่ยนชื่อเป็นเวอร์ดี คาวาซากิ และเป็นกัปตันทีมของสโมสรชิมิซุ เอส-พัลส์ สโมสรอวิสปา ฟูกูโอกะ สโมสรวิสเซล โคเบะ และเคยมีชื่อติดทีมชาติญี่ปุ่นชุดใหญ่ 3 ครั้งในปี 1993 เคยพาทีมคว้าแชมป์เอเชียนคลับแชมเปียนชิพในปี 1987 ก่อนที่จะเลิกเล่นในปี 2003
หลังจากนั้น ผ่านการคุมกับมากับสโมสรฟุตบอลกิราวานซ์ คิตากีวชู และโตเกียว เวอร์ดี ก่อนจะย้ายมาคุมเชียงใหม่ เอฟซีในปี 2015 แต่ไม่ค่อยประสบความสำคัญเท่าไหร่นัก จึงได้ย้ายกลับมาญี่ปุ่นเพื่อคุมสโมสรคาทัลเลอร์ โทยามะ ก่อนจะมาลงเอยกับคาโงชิมะยูไนเต็ดในปี 2017 พร้อมทั้งให้โอกาสสิทธิโชค ภาโส นักฟุตบอลชาวไทยได้ไปเล่นอยู่ที่สโมสรแห่งนี้ด้วยสัญญายืมตัว หลังจากสิทธิโชคทำผลงานได้ดีในช่วงทดสอบฝีเท้าที่ญี่ปุ่น
คารอล ลัมบรีนอ

เจ้าชายเมอร์เซียแห่งโฮเฮนโซเลน  หรือ คาโรล ลัมบรีนอ พระราชโอรสพระองค์ใหญ่ใน สมเด็จพระเจ้าคาโรลที่ 2 แห่งโรมาเนีย กับพระสหาย ซีซิ ลามบริโน ทรงเป็นพระเชษฐาร่วมพระราชชนกใน สมเด็จพระราชาธิบดีมีไฮที่ 1 แห่งโรมาเนีย
สาเหตุที่ไม่ได้ครองราชย์.
ถึงแม้พระองค์จะได้รับพระอิสริยยศเป็น เจ้าชายแห่งโฮเฮนโซเลน พร้อมฐานันดร รอยัลไฮเนส แต่พระราชบิดาและพระราชมารดาของพระองค์มิได้เสกสมรสกันอย่างถูกต้องตามราชประเพณี ทำให้ตำแหน่ง พระมหากษัตริย์โรมาเนีย ตกเป็นของพระอนุชาร่วมพระราชบิดาคือ สมเด็จพระราชาธิบดีมีไฮที่ 1 แห่งโรมาเนีย
เสกสมรส.
พระองค์เสกสมรสจำนวน 3 ครั้ง มีพระบุตร 2 คน
พระนาม.
พระองค์เป็นเจ้าชายแห่งโรมาเนีย เจ้าชายแห่งโฮเฮนโซเลน แต่ทรงประสงค์ใช้พระนาม คาโรล ลามบริโน ซึ่งเป็นนามสกุลของพระมารดาพระองค์
โฟรินต์ฮังการี

โฟรินต์ (สัญลักษณ์: Ft; โค้ต: HUF) เป็นสกุลเงินของ ประเทศฮังการี ตั้งแต่ปี ค.ศ. 1946 โดยที่ หนึ่งโฟรินต์แบ่งออกเป็น 100 Fillér (ปัจจุบันถูกยกเลิกไปแล้ว)
เหรียญและธนบัตร.
เหรียญที่ใช้ได้แก่ เหรียญ 5, 10, 20, 50, 100 และ 200 โฟรินต์ ธนบัตรที่ใช้ได้แก่ ธนบัตร 500, 1000, 2000, 5000, 10000 และ 20000 โฟรินต์
รายชื่อธนบัตรแบบปัจจุบัน.
ธนบัตรทุกฉบับมีขนาด 154 × 70 mm ทุกขนาด
ดีน เฮอร์เบิร์ต

ดีน เฮอร์เบิร์ต  เป็น นักพัฒนาซอฟต์แวร์ และ นักพัฒนาวิดีโอเกมชาวออสเตรเลีย และที่รู้กันว่าเขาสร้างเกมแนว rhythm ในเกมชื่อว่า osu! นอกจากนี้ เขายังพัฒนา puush ซึ่งเป็นบริการโฮสต์ไฟล์รูปภาพ
รายชื่ออาคารที่ใหญ่ที่สุดในโลก

รายชื่ออาคารที่ใหญ่ที่สุดในโลก สามารถแบ่งออกเป็นหลายรูปแบบ ได้แก่ พื้นที่ที่สามารถใช้สอยได้ และพื้นที่ต่อชั้น
รายชื่ออาคารที่มีพื้นที่ต่อชั้นมากที่สุดในโลก.
รายชื่อการจัดอันดับนี้คือ อาคารจากทั่วโลกที่มีพื้นที่ต่อชั้นมากที่สุดในโลก
พอล-ฟิลิป โฮเอินโซลเลิร์น

พอล-ฟิลิป โฮเอินโซลเลิร์น  เป็นโอรสคนแรกของเจ้าชายเมอร์เซียแห่งโฮเฮนโซเลน กับเฮเลา พระชายาคนแรก เป็นหลานปู่คนแรกของคาโรลที่ 2 แห่งโรมาเนีย เป็นหลานอาคนแรกของมีไฮที่ 1 แห่งโรมาเนีย แต่โรมาเนียได้เปลี่ยนแปลงการปกครองแล้ว พระบรมวงศานุวงศ์ไม่มีสิทธิ์ครองราชย์แต่สามารถพำนักและปฏิบัติพระราชกรณียกิจได้ดังเดิมในฐานะพระราชวงศ์ พอลเองก็เช่นกัน ทำให้ประชาชนทั่วไปยกย่องให้เป็น เจ้าชายแห่งโรมาเนีย
ฟิสต์ออร์ไฟร์

ฟิสต์ออร์ไฟร์  เป็นประเภทแมทช์การปล้ำของมวยปล้ำอาชีพที่ใช่งานในสมาคมอิมแพ็ค เรสต์ลิง โดยไอเดียนั้นเริ่มต้นแบบมาจาก (Object) on a Pole match ซึ่งเป็นแมทช์ที่ให้นักมวยปล้ำพยายามเข้าครอบครองสิ่งเดิมพันที่แขวนอยู่บนยอดเสาที่ติดกับเสาของเวทีมวยปล้ำ แต่ในแมทช์นี้ผู้เข้าร่วมการแข่งขันต้องคว้า 1 ใน 4 กระเป๋าเอกสารการชิงแชมป์จากเสา นักมวยปล้ำคนไหนได้กระเป๋าไปและเท้าแตะถึงพื้นก่อนสามารถคว้ากระเป๋าใบนั้นไป
กติกา.
ภายในแต่ละกระเป๋าทั้ง 4 เป็นเอกสารแบ่งตามประเภทการชิงแชมป์ ได้แก่ 1 ใบสำหรับชิงแชมป์โลก TNA ,1 ใบสำหรับชิงแชมป์เอ็กซ์ดิวิชั่น และ 1 ใบสำหรับชิงแชมป์แทกทีม TNA (กับคู่หูของนักมวยปล้ำที่เลือก) 
ฟิสต์ออร์ไฟร์ เปรียบเทียบได้กับมันนีอินเดอะแบงก์แลดเดอร์แมตช์ ของWWE กับความแตกต่างที่ WWE มีเพียงหนึ่งกระเป๋าเอกสารและผู้ชนะในการชิงกระเป๋าเพื่อชิงแชมป์โลก
รายชื่อนักกีฬาวอลเลย์บอลเวิลด์กรังด์ปรีซ์ 2017

วอลเลย์บอลเวิลด์กรังด์ปรีซ์ 2017 มีทีมที่ได้รับเชิญเข้าแข่งขัน 32 ทีม จากทุกทวีปทั่วโลก แต่ละทีมสามารถบรรจุนักกีฬาเข้าแข่งขันได้ 12 คน จากทั้งหมด 22 คน 
ดิวิชัน 1.
เบลเยียม.
ผู้ฝึกสอน: #เปลี่ยนทาง 
บราซิล.
หัวหน้าผู้ฝึกสอน: #เปลี่ยนทาง ฌูแซ โรเบร์ตู กีมาไรส์
จีน.
ผู้ฝึกสอน: #เปลี่ยนทาง An Jiajie
สาธารณรัฐโดมินิกัน.
หัวหน้าผู้ฝึกสอน: #เปลี่ยนทาง มาร์กุส กูวิก
อิตาลี.
หัวหน้าผู้ฝึกสอน: #เปลี่ยนทาง ดาวีเด มัซซันตี
ญี่ปุ่น.
หัวหน้าผู้ฝึกสอน: #เปลี่ยนทาง คุมิ นะกะดะ
เนเธอร์แลนด์.
หัวหน้าผู้ฝึกสอน: #เปลี่ยนทาง เจมี มอร์ริสัน
รัสเซีย.
ผู้ฝึกสอน: #เปลี่ยนทาง Vladimir Kuziutkin
เซอร์เบีย.
ผู้ฝึกสอน: #เปลี่ยนทาง Zoran Terzić
ไทย.
หัวหน้าผู้ฝึกสอน: #เปลี่ยนทาง ดนัย ศรีวัชรเมธากุล
ตุรกี.
ด้านล่างคือรายชื่อผู้เล่นตุรกีในการแข่งขันเวิลด์กรังด์ปรีซ์ 2017.
ผู้ฝึกสอน: #เปลี่ยนทาง Giovanni Guidetti
สหรัฐ.
หัวหน้าผู้ฝึกสอน: #เปลี่ยนทาง คาร์ช คิราลี
กลุ่ม 2.
อาร์เจนตินา.
ด้านล่างนี้คือผู้เล่นอาร์เจนตินาในการแข่งขันเวิลด์กรังด์ปรีซ์ 2017.
ผู้ฝึกสอน: #เปลี่ยนทาง Guillermo Orduna
บัลแกเรีย.
ผู้ฝึกสอน: Ivan Dimitrov
แคนาดา.
ผู้ฝึกสอน: #เปลี่ยนทาง Marcello Abbondanza
โคลอมเบีย.
ผู้ฝึกสอน: #เปลี่ยนทาง 
โครเอเชีย.
ผู้ฝึกสอน: #เปลี่ยนทาง 
เช็กเกีย.
ผู้ฝึกสอน: #เปลี่ยนทาง 
เยอรมนี.
ผู้ฝึกสอน: #เปลี่ยนทาง Koslowski Felix
คาซัคสถาน.
ผู้ฝึกสอน: #เปลี่ยนทาง 
เปรู.
ผู้ฝึกสอน: #เปลี่ยนทาง 
โปแลนด์.
ผู้ฝึกสอน: Jacek Nawrocki
ปวยร์โตรีโก.
ผู้ฝึกสอน: #เปลี่ยนทาง Javier Gaspar
เกาหลีใต้.
ผู้ฝึกสอน: #เปลี่ยนทาง 
กลุ่ม 3.
แอลจีเรีย.
ผู้ฝึกสอน: #เปลี่ยนทาง 
ออสเตรเลีย.
ผู้ฝึกสอน: #เปลี่ยนทาง 
แคเมอรูน.
ผู้ฝึกสอน: #เปลี่ยนทาง 
ฝรั่งเศส.
ผู้ฝึกสอน: #เปลี่ยนทาง 
ฮังการี.
ผู้ฝึกสอน: #เปลี่ยนทาง 
เม็กซิโก.
ผู้ฝึกสอน: #เปลี่ยนทาง 
ตรินิแดดและโตเบโก.
ผู้ฝึกสอน: #เปลี่ยนทาง 
เวเนซุเอลา.
ผู้ฝึกสอน: #เปลี่ยนทาง
เชอร์แมนไฟร์ฟราย

เชอร์แมนไฟร์ฟราย เป็นรถถังที่ถูกใช้งานโดยสหราชอาณาจักรและเครือจักรภพอื่นๆและฝ่ายสัมพันธมิตรถูกสร้างขึ้นในช่วงสงครามโลกครั้งที่สอง ด้วยบนตัวฐานรถถังของเอ็ม4 เชอร์แมน แต่ติดตั้งเข้ากันพอดีด้วยปืนต่อต้านรถถังของบริติชอย่าง 17-ปอนเดอร์ ขนาด 3 นิ้ว(76.2 มม.) คาลิเบอร์อันทรงพลังเป็นอาวุธหลัก เดิมทีได้คิดว่าเป็นสิ่งที่ได้ถูกชดเชยแล้ว จนกระทั่งการออกแบบรถถังของบริติชในอนาคตได้เข้ามาประจำการ เชอร์แมนไฟร์ฟรายได้กลายเป็นยานพาหนะที่พบบ่อยที่สุดจากการติดตั้ง 17-ปอร์ดเดอร์ในสงคราม 
ในช่วงสงคราม กองทัพบกบริติชได้ใช้รถถังเชอร์แมนอย่างกว้างขวาง แม้ว่าพวกเขาจะคาดคิดว่าจะมีการพัฒนาโมเดลรถถังของตัวเองในเร็ว ๆ นี้ ความคิดไอเดียที่ถูกปฏิเสธก่อนหน้านี้ในการติดตั้งด้วยปืนใหญ่ 17-ปอนเดอร์ในรถถังเชอร์แมนที่มีอยู่ ท้ายที่สุดก็ได้รับการยอมรับ แม้ว่าในช่วงแรกจะมีการต่อต้านจากรัฐบาล นี่เป็นความโชคดีในการพิสูจน์มาแล้ว เนื่องจากรถถังที่ถูกออกแบบทั้งครุยเซอร์ เอ็ม 8 ชาลเลนเจอร์ และครุยเซอร์ เอ็มเค 8 ครอมเวลล์ต่างประสบปัญหาและความล่าช้า 
หลังจากปัญหาที่ยากลำบากในการหาปืนขนาดใหญ่ที่เข้ากันพอดีกับป้อมปืนของรถถังเชอร์แมนได้ถูกแก้ได้แล้ว ไฟร์ฟรายก็ได้ถูกเข้าสายการผลิตในช่วงต้นปี ค.ศ. 1944 ซึ่งทันเวลาที่จะมีการจัดตั้งกลุ่มกองทัพที่ 21 ของจอมพล เบอร์นาร์ด มอนต์โกเมอรี สำหรับการยกพลขึ้นบกที่นอร์ม็องดี ในไม่ช้า ต้นทุนในการผลิตได้สูงขึ้น เนื่องจากปืนของมันสามารถที่จะเจาะเกราะรถถังอย่างพันเทอร์และทีเกอร์ได้ เมื่อได้เผชิญหน้าในนอร์ม็องดี บางสิ่งที่ไม่มีรถถังของกองทัพบกบริติชคันใดที่จะสามารถทำอย่างไว้ใจได้ในช่วงเวลานั้น ในการรับรู้เรื่องนี้ ทีมพลขับรถถังและทีมพลปืนต่อต้านรถถังของเยอรมันจะได้รับคำสั่งให้โจมตีรถถังไฟร์ฟรายเสียก่อน เนื่องจากรถถังไฟร์ฟรายมีลำกล้องปืนที่ยาวกว่าอย่างเห็นได้ชัด พลขับรถถังได้พยายามที่จะอำพรางตัวให้ดูเหมือนรถถังเชอร์แมนแบบปกติที่มีปืนขนาด 77 มม. จากระยะไกล ระหว่าง 2,100 คัน ถึง 2,200 คัน ได้ถูกผลิตขึ้นก่อนที่การผลิตจะลดลงในปี ค.ศ. 1945
นกเงือกกรามช้างปากเรียบ

นกเงือกกรามช้างปากเรียบ (ชื่อวิทยาศาสตร์: "Rhyticeros subruficollis") นกเงือกชนิดหนึ่ง ซึ่งพบได้ในประเทศไทย
มีลักษณะทั่วไปคล้ายกับนกเงือกกรามช้าง หรือนกกู๋กี๋ ("R. undulatus") ซึ่งอยู่ในสกุลเดียวกัน แต่ว่านกเงือกกรามช้างปากเรียบนั้น ที่ถุงใต้คอตัวเต็มวัยจะไม่มีขีดสีดำและจะงอยปากยาว ไม่มีรอยหยัก และมีขนาดลำตัวเฉลี่ยเล็กกว่า ปีกมีลักษณะเหมือนนกเงือกชนิดอื่นๆ คือ ใต้ปีกของนกเงือกกรามช้างปากเรียบไม่มีขนปกคลุม
เป็นนกที่พบได้ในประเทศไทยบ่อยกว่านกเงือกกรามช้าง โดยสถานที่ ๆ พบได้เป็นจำนวนมาก คือ ป่าบาลา-ฮาลา ในจังหวัดยะลา ในต่างประเทศพบได้ตั้งแต่แนวเทือกเขาตะนาวศรีของพม่า ไปจนถึงคาบสมุทรมลายู
ขมิ้นต้น

ขมิ้นต้น (ชื่อวิทยาศาสตร์: "Mahonia duclouxiana") เป็นพืชในวงศ์ Berberidaceae ลักษณะเป็นไม้พุ่ม สูงได้ถึง 4 เมตร เนื้อไม้มีสีเหลือง ใบเป็นใบประกอบยาว 20-70 เซนติเมตร ใบย่อยมี 4-9 คู่ รูปขอบขนานแกมรูปไข่หรือรูปใบหอก ยาว 4-15 เซนติเมตร โคนใบกลม เบี้ยว ขอบจักซี่ฟันห่าง ๆ ปลายจักแหลมคล้ายหนาม ดอกออกเป็นช่อแบบกระจะที่ปลายกิ่ง มีหลายช่อ ยาวได้ถึง 30 เซนติเมตร ใบประดับรูปใบหอกยาว 2-3.5 เซนติเมตร ดอกสีเหลือง ก้านดอกยาว 3-6 มิลลิเมตร ใบประดับย่อยยาว 3-7 มิลลิเมตร กลีบเลี้ยงคล้ายกลีบดอก มี 9 กลีบ เรียง 3 วง วงนอกสั้นกว่าวงใน วงในยาวได้ถึง 8 มิลลิเมตร กลีบดอก 6 กลีบ รูปรีปลายมนยาว 5-8 มิลลิเมตร เกสรเพศผู้มี 6 อัน ยาว 3.5-5.5 มิลลิเมตร ติดตรงข้ามกลีบดอก อับเรณูมีรยางค์ ก้านเกสรเพศเมียยาว 2-3 มิลลิเมตร ผลสดเส้นผ่านศูนย์กลาง 5-8 มิลลิเมตร เมื่อสุกมีสีม่วงเข้ม ภายในมี 4-7 เมล็ด
ขมิ้นต้นเป็นพืชท้องถิ่นในอินเดีย, พม่า, ไทยและทางใต้ของจีน นิยมปลูกเป็นไม้ประดับ เปลือกต้นใช้รักษาโรคไข้ดำแดงและท้องเสีย ช่วยให้เจริญอาหาร
ฟุตบอลทีมชาติสเปนรุ่นอายุไม่เกิน 21 ปี

ฟุตบอลทีมขาติสเปน รุ่นอายุไม่เกิน 21 ปี เป็นทีมฟุตบอลรุ่นอายุไม่เกิน 21 ปี ของประเทศสเปน อยู่ภายใต้การควบคุมและดูแลของราชสหพันธ์ฟุตบอลสเปน มีชื่อเล่นว่า ลาโรฆิตา (เจ้าแดงน้อย) โดยส่วนใหญ่มักแข่งขันในฟุตบอลชิงแชมป์แห่งชาติยุโรป รุ่นอายุไม่เกิน 21 ปี
หลังจากการจัดตั้งฟุตบอลชิงแชมป์แห่งชาติยุโรป รุ่นอายุไม่เกิน 21 ปี ของยูฟ่า ในปี 1976 ได้มีการจัดตั้งทีมชุดอายุต่ำกว่า 21 ปีของสเปน สเปนมีสถิติที่แข็งแกร่งในการชนะเลิศการแข่งขันห้าครั้งและรองชนะเลิศสองครั้ง รวมถึงในปีปี 2011 และ 2013 ติดต่อกัน พวกเขามีสถิติร่วมกับอิตาลีในการชนะเลิศสูงสุดของการแข่งขัน
ผู้เล่น.
ผู้เล่นชุดปัจจุบัน.
ผู้เล่นต่อไปนี้ถูกเรียกขึ้นสำหรับแข่งขัน ฟุตบอลชิงแชมป์แห่งชาติยุโรปรุ่นอายุไม่เกิน 21 ปี 2023 รอบคัดเลือก กับสโลวาเกีย และไอร์แลนด์เหนือ ตั้งแต่วันที่ 8 ถึง 12 ตุลาคม ค.ศ. 2021 
ถูกเรียกตัวเมื่อเร็ว ๆ นี้.
รายชื่อผู้เล่นที่เคยถูกเรียกตัวในรอบ 12 เดือนล่าสุด และยังคงมีสิทธิ์เป็นตัวแทน ณ ปัจจุบัน
 INJ
 INJ
 INJ
กองพลน้อยทหารราบยานเกราะที่ 1 (มาซิโดเนียเหนือ)

กองพลน้อยทหารราบยานเกราะที่ 1  เป็นกองกำลังทหารบกสูงสุดของกองทัพมาซิโดเนียเหนือ เป็นกองกำลังปฏิบัติการพิเศษระหว่างประเทศ และเป็นกองกำลังเมื่อเกิดเหตุภัยพิบัติจะช่วยเหลือผู้เดือดร้อน
นางฟ้าไซเบอร์

นางฟ้าไซเบอร์ เป็นละครโทรทัศน์แนวดราม่า-แฟนตาซี บทประพันธ์ของ พชรวลัย บทโทรทัศน์โดย ละลิตา ฉันทศาสตร์โกศล, พุทธชาด เหมหารวิบูล, วารีทิพย์ อินทวิพันธ์ กำกับการแสดงโดย ณรงค์ จารุจินดา ผลิตโดย บริษัท ควิซ แอนด์ เควส จำกัด ออกอากาศทุกวันจันทร์–ศุกร์ เวลา 19.00 - 19.45 น. ทาง สถานีวิทยุโทรทัศน์ไทยทีวีสีช่อง 3 นำแสดงโดย ชินสุเวท เจตต์จำรัส, กุลณัฐ กุลปรียาวัฒน์, วริษฐ์ ทิพโกมุท, พัชรินทร์ ศรีวสุภิรมย์ และนักแสดงชั้นนำอีกมากมาย เริ่มตอนแรกวันที่ 10 สิงหาคม พ.ศ. 2548–14 กันยายน พ.ศ. 2548 
ลำดับรายการโทรทัศน์.
<table class="wikitable" style="margin:1em auto; font-size: smaller; width: 530pt">
<th style="color: black;" colspan="3">ไทยทีวีสีช่อง 3 
 ละครวันจันทร์ - วันศุกร์ เวลา 19.00 -19.45 น.</th>
<tr>
<th style="width: 33%;">ก่อนหน้า</th>
<td style="text-align: center; width: 34%; font-weight: bold;" rowspan="2">นางฟ้าไซเบอร์</td>
<th style="width: 33%;">ถัดไป</th>
</tr><tr style="text-align: center;">
<td>สุภาพบุรุษตีนควาย
</td>
<td>เลือดสามสี
</td></tr>
</table>
ศาลเจ้าอิเซะ

ศาลเจ้าอิเซะ  เป็นศาลเจ้าชินโตที่สำคัญที่สุดแห่งหนึ่งในประเทศญี่ปุ่น ตั้งอยู่ในจังหวัดมิเอะ 
ศาลเจ้าแห่งนี้สร้างขึ้นเมื่อ 4 ปีก่อนคริสตกาลหรือตรงกับ พ.ศ. 539 เพื่อถวายความศรัทธาแด่สุริยเทพีอามาเตราซุ โดยตั้งแต่ยุคอาซูกะทางราชสำนักจะส่งเจ้าหญิงหรือเชื้อพระวงศ์ฝ่ายหญิงที่ยังไม่ผ่านการเสกสมรสมาเป็นหัวหน้านักบวชหญิงหรือไซโอประจำศาลเจ้าอิเซะ กระทั่งถึงยุคราชสำนักเหนือ-ใต้ระบบไซโอจึงสิ้นสุดลง แต่ปัจจุบันทางราชสำนักก็ยังคงส่งเจ้าหญิงหรือเชื้อพระวงศ์ฝ่ายหญิงมาเป็นหัวหน้านักบวชหญิงโดยหัวหน้านักบวชหญิงคนปัจจุบันคือ ซายาโกะ คูโรดะ หรืออดีตเจ้าหญิงซายาโกะพระราชธิดาพระองค์เดียวในสมเด็จพระจักรพรรดิอากิฮิโตะ ซึ่งขึ้นดำรงตำแหน่งเป็นหัวหน้านักบวชหญิงสูงสุดเมื่อวันที่ 19 มิถุนายน พ.ศ. 2560
นอกจากนี้ศาลเจ้าอิเซะยังเป็นที่เก็บรักษากระจกศักดิ์สิทธิ์หนึ่งในสามสิ่งศักดิ์สิทธิ์สำหรับใช้ในพระราชพิธีราชาภิเษกจักรพรรดิญี่ปุ่น
ไซโอ

ไซโอ (; โรมาจิ: "Saiō") หรือ อิตสึกิ โนะ มิโกะ  คือเจ้านายฝ่ายในพระราชวงศ์ญี่ปุ่นที่ยังไม่เสกสมรส คอยปฏิบัติหน้าที่ในศาลเจ้าใหญ่อิเซะ ปรากฏการดำรงอยู่ช่วงปลายคริสต์ศวรรษที่ 7 ถึงคริสต์ศตวรรษที่ 14 เจ้านายที่เป็นไซโอจะมีที่ประทับเรียกว่าไซกู  มีลักษณะเป็นเมืองขนาดน้อย ห่างจากศาลเจ้าไปทางทิศตะวันตกเฉียงเหนือราว 10 กิโลเมตร ปัจจุบันยังหลงเหลือซากไซกูที่เมืองเมวะ จังหวัดมิเอะ
ประวัติ.
ตามตำนานญี่ปุ่น กล่าวว่าเมื่อสองพันปีก่อน ยามาโตฮิเมะ โนะ มิโกโตะ พระราชธิดาในจักรพรรดิซูอินิง เสด็จออกจากเขามิวะในจังหวัดนาระเพื่อแสวงหาสถานที่สำหรับสักการะสุริยเทวีอามาเตราซุ โอมิกามิ การค้นหายาวนานถึงยี่สิบปีจึงพบสถานที่สำหรับสักการะที่เมืองอิเซะ จังหวัดมิเอะ ต่อมาจึงมีการก่อสร้างศาลเจ้าใหญ่ที่นั่น ก่อนหน้านี้ ศาลเจ้าที่เคยใช้สำหรับบูชาสุริยเทวีตั้งอยู่ที่พระราชวังหลวงในแคว้นยามาโตะ
ในเอกสาร "มันโยชู" ระบุว่าไซโอพระองค์แรกคือเจ้าหญิงโอกุ พระราชธิดาในจักรพรรดิเท็มมุ ตรงกับยุคอาซูกะ ส่วน "กูกังโช" บันทึกโดยหลวงพ่อจิเอ็ง ช่วงคริสต์ศตวรรษที่ 13 ระบุว่าในรัชสมัยจักรพรรดิซูอินิง มีการแต่งตั้งนักบวชหญิงชั้นสูงระดับไซงู เป็นเจ้าอาวาสศาลเจ้าใหญ่อิเซะคนแรก และ "นิฮงโอไดอิจิรัง" บันทึกโดยฮายาชิ กาโฮ เมื่อคริสต์ศตวรรษที่ 17 ระบุว่า ตั้งแต่รัชสมัยจักรพรรดิซูอินิงเป็นต้นมา ก็มีการสถาปนาให้พระราชธิดาเป็นไซโอมาโดยตลอด หากจักรพรรดิไม่มีพระราชธิดา ก็จะแต่งตั้งธิดาของพระญาติวงศ์เป็นไซโอเพื่อมิให้ตำแหน่งขาดช่วง
ไซโอสิ้นสุดลงเมื่อใดไม่ปรากฏแน่ชัด แต่คาดว่าน่าจะสูญไปในยุคราชสำนักเหนือ-ใต้ เมื่อไร้ไซโอประจำศาล ไซกูซึ่งเป็นเมืองสำหรับรับรองไซโอถูกยุบรวมเข้ากับหมู่บ้านเกษตรกรในเวลาต่อมา ผู้คนที่เคยอาศัยในนั้นถูกเรียกกลับเกียวโต
ปฏิบัติการเบอร์ลิน (อาร์เนม)

ปฏิบัติการเบอร์ลิน  เป็นการอพยพในช่วงเวลากลางคืนของส่วนที่เหลือจากการถูกโอบล้อมของกองพลทหารโดดร่มที่ 1 แห่งบริติซ,ได้ติดอยู่ในดินแดนภายใต้การยึดครองของเยอรมันทางตอนเหนือของแม่น้ำไรน์ตอนล่างในประเทศเนเธอร์แลนด์ในช่วงระหว่างปฏิบัติการมาร์เก็ตการ์เดนในสงครามโลกครั้งที่สอง.จุดมุ่งหมายของปฏิบัติการครั้งนี้คือการถอดถอนกองกำลังอย่างปลอดภัยแก่ส่วนที่เหลือของกองพล,ที่ถูกล้อมรอบสามด้านโดยกองทัพเยอรมันที่เหนือกว่าและอาจจะเป็นอันตรายจากการถูกรุมโจมตีและถูกทำลายได้.ปฏิบัติการครั้งนี้ได้ประสบความสำเร็จในการอพยพได้ประมาณ 2,400 นายของกองพลทหารโดดร่มที่ 1 แห่งบริติซและเป็นการปิดฉากของปฏิบัติการมาร์เก็ตการ์เดน.แผนการของฝ่ายสัมพันธมิตรในการก้าวข้ามแม่น้ำไรน์และยุติสงครามในยุโรปในปี ค.ศ. 1944.นักบินเครื่องร่อนที่เหลือรอดในกองพลได้รับคำสั่งให้กำหนดด้วยเทปสีขาวผ่านป่า,ลงจอดจาก Perimeter, ตรงบริเวณของโรงแรม Hartenstein,ไปยังฝั่งเหนือของ Neder-Rijn (แม่น้ำไรน์ตอนล่าง) ที่ทหารช่างวิศวกรแห่งแคนาดา (Royal Canadian Engineers) ที่กำลังรอคอยด้วยเรือขนาดเล็กเพื่อที่จะก้าวข้ามไปยังแม่น้ำไรน์ได้อย่างปลอดภัยและลงจอดในจุดของทางตอนเหนือของ Driel.
เดอะเฟซเมนไทยแลนด์ ซีซัน 1

เดอะเฟซเมนไทยแลนด์ ซีซัน 1  รายการเรียลลิตีเพื่อค้นหาสุดยอดนายแบบ โดยมี ลูกเกด เมทินี, พีช พชร และ หมู อาซาว่า เป็นเมนเทอร์ในรายการ
ในวันที่ 29 มิถุนายน 2560 ได้มีการแถลงข่าวเปิดตัวรายการอย่างเป็นทางการพร้อมกับการเปิดตัวผู้เข้าแข่งขันจากรอบออดิชั่นทั้ง 41 คน ณ ควอเทียร์ วอเตอร์ การ์เดน ศูนย์การค้าเอ็มควอเทียร์ เมทินี กิ่งโพยม, พลพัฒน์ อัศวะประภา และ พชร จิราธิวัฒน์ ได้รับหน้าที่เป็นเมนเทอร์ในรายการนี้ ส่วน อจิรภา ไมซิงเกอร์ ผู้ชนะเดอะเฟซไทยแลนด์ ซีซัน 1 รับหน้าที่เป็นพิธีกรประจำรายการ
ในวันที่ 30 กันยายน 2560 ก็ได้ผู้ชนะคนแรกของรายการคือ ณัทธนพล ทินโรจน์
กติกา.
"ดูบทความหลักที่: เดอะเฟซไทยแลนด์"
ออดิชั่น.
ในวันที่ 30 เมษายน 2560 มีการเปิดรับสมัครทั้งนายแบบไทยและนายแบบจากทุกประเทศ ภายในงาน F.A.C.E Internaional Festival ณ MUANGTHAI GMM Live House at Central World
ผู้เข้าแข่งขัน.
"(อายุเป็นไปตามช่วงเวลาที่ถ่ายทำรายการ) "
ข้อมูลการออกอากาศ.
ตอนที่ 1 : Casting.
"ออกอากาศ 29 กรกฎาคม 2560"
หมู อาซาว่า, ลูกเกด เมทินี และ พีช พชร ได้ทำการคัดเลือกหนุ่ม ๆ จำนวน 41 คนให้ผ่านเข้าสู่รอบ 18 คนสุดท้าย โดยรอบแรกเป็นการถ่ายภาพหน้าธรรมชาติแบบกลุ่ม รอบที่สองเป็นการเดินแบบโดยปิดบังใบหน้าของผู้เข้าแข่งขัน และรอบที่สามเป็นการแต่งตัวตามบุคลิกของตนเองเพื่อให้เมนเทอร์เลือกเข้าทีมให้เหลือสิบแปดคนสุดท้าย และแบ่งออกเป็นสามทีม ทีมละหกคนตามที่เมนเทอร์หรือผู้เข้าแข่งขันได้ตัดสินใจเลือก
<templatestyles src="Refbegin/styles.css" />
✔ เมนเทอร์เลือกลูกทีม
#เปลี่ยนทาง ผู้เข้าแข่งขันตกรอบเพราะเมนเทอร์ไม่เลือก
#เปลี่ยนทาง เมนเทอร์ที่ผู้เข้าแข่งขันเข้าร่วมทีมโดยอัตโนมัติ
#เปลี่ยนทาง เมนเทอร์ที่ผู้เข้าแข่งขันตัดสินใจเลือกเข้าทีม
ตอนที่ 2 : Sensitive Side of Men.
"ออกอากาศ 5 สิงหาคม 2560"
ตอนที่ 3 : Walk Your Pets.
"ออกอากาศ 12 สิงหาคม 2560"
ตอนที่ 4 : Confident in Love.
"ออกอากาศ 19 สิงหาคม 2560"
ตอนที่ 5 : Locker Room.
"ออกอากาศ 26 สิงหาคม 2560"
ตอนที่ 6 : Victory Walk.
"ออกอากาศ 2 กันยายน 2560"
ตอนที่ 7 : Newly Wet Couple.
"ออกอากาศ 9 กันยายน 2560"
ตอนที่ 8 : Alpha Move by Alpha Men.
"ออกอากาศ 16 กันยายน 2560"
ตอนที่ 9 : Body Pose.
"ออกอากาศ 23 กันยายน 2560"
ตอนที่ 10 : Final Walk.
"ออกอากาศ 30 กันยายน 2560"
ข้อมูลการแข่งขัน.
ตารางคัดออก.
 ทีมลูกเกด 
 ทีมหมู 
 ทีมพีช 
#เปลี่ยนทาง ทีมที่ชนะแคมเปญประจำสัปดาห์
#เปลี่ยนทาง ผู้เข้าแข่งขันที่เสี่ยงในการถูกคัดออกในสัปดาห์
#เปลี่ยนทาง ผู้เข้าแข่งขันที่ถูกคัดออกประจำสัปดาห์
#เปลี่ยนทาง ผู้เข้าแข่งขันที่ถูกคัดออกโดยเมนเทอร์ของทีมตนเอง
#เปลี่ยนทาง ผู้เข้าแข่งขันที่ชนะแคมเปญประจำสัปดาห์ร่วมกับผู้เข้าแข่งขันจากทีมอื่น
#เปลี่ยนทาง ผู้เข้าแข่งขันที่ชนะแคมเปญ แต่ถูกคัดออกจากการแข่งขันในรอบไฟนอลวอล์ก
#เปลี่ยนทาง ผู้เข้าแข่งขันที่ได้ตำแหน่งรองชนะเลิศ
#เปลี่ยนทาง ผู้เข้าแข่งขันที่ได้เป็น "เดอะเฟซเมน"
หมายเหตุ.
<templatestyles src="Refbegin/styles.css" />
เอลิซาเบธ อานน์ เดอ เมสซี

เอลิซาเบธ อานน์ เดอ เมสซี  พระธิดาคนใหญ่ใน เจ้าหญิงอองตัวแนตแห่งโมนาโก กับ อาแล็กซองดร์-อาเตนัส โนเญ พระสวามีคนแรก ทรงเป็นพระราชภาคิไนยใน เจ้าชายแรนีเยที่ 3 องค์อธิปัตย์แห่งโมนาโก เป็นพระภคินี(ลูกพี่ลูกน้อง)ใน เจ้าชายอาลแบร์ที่ 2 องค์อธิปัตย์แห่งโมนาโก เจ้าหญิงการอลีน เจ้าหญิงแห่งฮาโนเวอร์ และ เจ้าหญิงสเตฟานีแห่งโมนาโก เธอสมรส 2 ครั้ง มีบุตร 2 คน
เอลิซาเบธ อานน์ เดอ เมสซี ถึงแก่กรรมลงเมื่อวันที่ 10 มิถุนายน พ.ศ. 2563 สิริอายุได้ 73 ปี ในการนี้ เจ้าชายอาลแบร์ที่ 2 เจ้าผู้ครองโมนาโก และ เจ้าหญิงชาร์ลีนแห่งโมนาโก เสด็จพระราชดำเนินพร้อมด้วยพระบรมวงศานุวงศ์ ไปในพิธีศพ
ปล่อย (เพลงโลโมโซนิก)

"ปล่อย (Noise)" เป็นซิงเกิลของวงโลโมโซนิก ในปี พ.ศ. 2559 จากอัลบั้มปี พ.ศ. 2559 แอนติ-กราวิตี (ANTI-GRAVITY) ประพันธ์เนื้อร้อง ,แต่งทำนอง-เรียบเรียงโดย โลโมโซนิก ออกจำหน่ายและมิวสิกวิดีโอเผยแพร่ในวันที่ 26 กรกฎาคม พ.ศ. 2559
โดย บอย นักร้องนำกล่าวถึงที่มาของเพลงนี้ว่า ได้เขียนเพลงนี้เอาไว้นานแล้ว ซึ่งได้ประสบการณ์จากการไปบวชหลังจากคอนเสิร์ตใหญ่อย่าง Lomosonic T minus zero ที่ผ่านพ้นไป และระยะเวลาในช่วงการบวชจะมีสิ่งที่ไม่ควรทำอยู่อย่างหนึ่งคือ การร้องเพลง ซึ่งเขาก็ยอมรับว่าเคยชินกับการร้องเพลงทุกวัน ช่วงเวลานั้นเสียงในหัวจึงดังมาก และเขาก็ค้นพบว่า ไม่ว่าเวลาที่อยู่คนเดียวหรืออยู่ที่ไหนก็ตาม เสียงในหัวสามารถเกิดขึ้นได้ตลอดเวลา และไม่มีเสียงอะไรจะดังเท่าเสียงในหัวอีกแล้ว เขาจึงนำมาต่อยอดเป็นเรื่องราวในเพลงนี้ที่พูดถึงทั้งเรื่องความรัก ความสัมพันธ์ และความสูญเสียนั่นเอง
ในส่วนของพาร์ตดนตรี ป้อม มือกีตาร์ของวง กล่าวว่า Lomosonic เป็นวงที่มีการเรียบเรียงเพลงแตกต่างจากวงดนตรีวงอื่น โดยจะมีการเปลี่ยนโครงสร้างของเพลงใหม่ ๆ โดยตลอด และซิงเกิล ปล่อย ก็มีการนำเอาโครงสร้างของเพลงแนว EDM มาใช้ ซึ่งจะมีทั้งท่อนหนัก ท่อนเบา ท่อนบิลด์ และมีการนำเอาเสียงซินธิไซเซอร์เข้ามาผสมผสาน ที่สำคัญคือได้ตัวพ่อวงการเพลงอิเล็กทรอนิกส์เมืองไทยอย่าง Cyndi Seui มาเป็นโปรดิวเซอร์ให้อีกด้วย
มังกรสลาฟ

ในประมวลเรื่องปรัมปราสลาฟ คำว่า zmey (บัลแกเรียและรัสเซีย: змей,) บางที่อาจเรียก zmiy  และ zmaj (เซอร์เบียและบอสเนีย: змај, สโลวีเนีย โครเอเชีย: zmaj) เป็นคำที่ใช้เรียกมังกร และในคำสลาฟคำนี้อาจจะหมายถึงสัตว์ในตระกูล "งู" 
ในประเทศโรมาเนีย คำว่ามังกรสลาฟ ได้มีการเรียกแบบลั้นว่า "zmeu" และในเรื่องปรัมปราของเบลารุสและโปแลนด์ รวมถึงเรื่องราวปรัมปราอื่น ๆ ของชาวสลาฟ มังกรจะถูกเรียกว่า smok (смок), "tsmok" (цмок)
มือปราบเจ้าหัวใจ

มือปราบเจ้าหัวใจ เป็นละครในชุด "ภารกิจรัก" แนวแอ็คชั่น โรแมนติก ดราม่า สอดแทรกแนวคิด ความรัก มิตรภาพ และ การเสียสละเพื่อประเทศชาติ ของทางช่อง 7 เอชดี ถ่ายทอดเรื่องราวรักระหว่างรบ ของผู้ชายในเครื่องแบบ 4 เหล่า คือ ทหารบก ทหารเรือ ทหารอากาศ และตำรวจ โดยดัดแปลงมาจากนวนิยายชื่อเดียวกัน เริ่มตอนแรกวันอาทิตย์ที่ 23 กรกฎาคม พ.ศ. 2560-18 สิงหาคม พ.ศ. 2560
เรื่องย่อ.
“เป็นตำรวจมืออาชีพ เพื่อความผาสุกของประชาชน”
ร.ต.อ.คณินทร์ เวโรจน์ (ศรัณย์ ศิริลักษณ์) มือปราบหนุ่มบ้าดีเดือด สังกัดหน่วยปฏิบัติการพิเศษเสือดาว กองบัญชาการตำรวจปราบปรามยาเสพติด สำนักงานตำรวจแห่งชาติ ด้วยอุดมการณ์มุ่งมั่นในการทำลายล้างองค์กรค้ายาเสพติดข้ามชาติ เพราะบิดาอดีตตำรวจถูกหัวหน้าหน่วยเครือข่ายองค์กรยาเสพติดข้ามชาติฆ่าตาย จึงกลายเป็นแรงขับในการทำหน้าที่ กับภารกิจที่ต้องหาตัวหัวหน้าแก๊งที่ไม่มีใครเคยพบหน้าในนาม ”คุณ” บุคคลปริศนาที่เขาต้องการลากคอมาดำเนินคดีให้ได้ โดยมีทีมสนับสนุนได้แก่ ร.ต.อ.ปรมัตถ์ (รัชชานนท์ สุประกอบ) เพื่อนของคณินทร์และเป็นคู่แข่งมาตั้งแต่สมัยเรียนนายร้อยตำรวจ หมวดมาโนช (เติมเศวตชัย นาคสุข) ผู้เชี่ยวชาญเรื่องเทคโนโลยี หมวดสุจิตรา(รัญดภา มันตะลัมพะ) หมวดสาวสวยที่มีฝีมือในการต่อสู้ ภายใต้การบัญชาการ ของ พ.ต.อ.เจษฎา (ภูธฤทธิ์ พรหมบันดาล) หัวหน้าเฉพาะกิจชุดนี้
มินตรา(อุษามณี ไวทยานนท์) นักข่าวสาวมีอุดมการณ์เดียวกับคณินทร์ สนใจทำสกู๊ปเรื่องค้ายาให้สังคมได้รับรู้ แต่ บ.ก.เจ๊อุมา (เปรมสุดา สันติวัฒนา) ไม่อนุญาตให้มินตราทำ มินตราก็ยังแอบทำเพราะ ไมค์ (ชญานิน เต่าวิเศษ) น้องชายของเธอ ถูกคนเมายาบ้าจับเป็นตัวประกันและฆ่าตาย เหลือเพียง จันทรา (ปนัดดา โกมารทัต) ผู้เป็นยาย ที่ต้องรักษาตัวจากอาการอัลไซเมอร์ มินตราสะกดรอยจนเข้าไปอยู่ในสถานการณ์ปราบปรามไล่ล่าอยู่บ่อยครั้ง จนทำให้คณินทร์ไม่พอใจที่มินตราเข้ามาวุ่ยวายกับทีมและมีปากเสียงกัน ปรมัตถ์จึงอาสาให้ข้อมูลและคอยเทคแคร์มินตราจนชอบมินตรา คณินทร์ได้เบาะแส นายวาทิศ พงศ์พล (พูลภัทร อัตถปัญญาพล) เจ้าของธุรกิจมูลค่าเป็นพันล้าน และคิดว่านายวาทิศคือ “คุณ” ที่กำลังสืบหา แต่ก็ไม่สามารถหาหลักฐานมัดตัวได้ วาทิศท้าทายและฟ้องคณินทร์ข้อหาหมิ่นประมาท ทำให้คณินทร์ถูกพักงาน และปรมัตถ์มาดูแลคดีแทน มินตราจึงชวนให้คณินทร์มาช่วยหาเบาะแสคนร้ายจนสนิทสนมและมีโอกาสได้ไปเยี่ยมยายจันทราและได้รู้จักกับ คุณตาณรงค์ (สมภพ เบญจาทิกุล) ผู้ใจดีซึ่งสนิทสนมกับยายจันทรา คณินทร์ได้เบาะแสว่าจะมีการขนยาเสพติดล็อตใหญ่เข้าประเทศแล้วลงเรือต่อไปยังประเทศที่ 3 ภูริชนำข่าวมาบอกว่า ”คุณ” ตัวจริงไม่ใช่นายวาทิศ ในที่สุดยาล็อตใหญ่ก็ถูกยึดเอาไว้ได้ คนร้ายเกือบทั้งหมดไม่ถูกยิงตายก็ถูกจับ คณินทร์ถูกลอบฆ่าโดยมีมินตราอยู่ในเหตุการณ์ ทั้งคู่รอดมาได้และได้รู้ว่าต่างมีใจให้กัน ทำให้ปรัมัตถ์รู้สึกเจ็บปวด เพราะแพ้คณินทร์ทุกเรื่องแม้กระทั่งความรัก จึงแปรพรรคไปหนอนบ่อนไส้และถูกคณินทร์จับได้ ปรมัตถ์หนีการจับกุมไปอยู่กับแก๊งวาทิศ โดยที่คณินทร์ไม่รู้เลยว่า ทุกอย่างมี พ.ต.อ.เจษฎาอยู่เบื้องหลัง คณินทร์สืบหาข้อมูลจนรู้ว่า “คุณ” ที่ตามหานั้น แท้จริงแล้วคือ คุณตาณรงค์ การไล่ล่าในครั้งนี้ต้องใช้กองกำลังจากทั้ง 4 เหล่าทัพ ได้แก่ คณินทร์ ภูริช ต้นกล้า และกรัณย์ เพราะ”คุณ”ตาณรงค์กำลังหลบหนีกับเงินและยาล็อตใหญ่ที่กำลังจะถูกส่งออกนอกประเทศ พร้อมทั้งจับตัวมินตราไปด้วย มินตราจะต้องเผชิญกับอะไรต่อไป และคณินทร์จะสามารถช่วยมินตรากลับมาได้หรือไม่
ฟุตบอลชิงแชมป์แห่งชาติยุโรป รุ่นอายุไม่เกิน 19 ปี

ฟุตบอลชิงแชมป์แห่งชาติยุโรป รุ่นอายุไม่เกิน 19 ปี  เป็นการแข่งขันฟุตบอลชิงแชมป์แห่งชาติยุโรป ในรุ่นอายุต่ำกว่า 19 ปี เพื่อหาผู้ชนะ โดยแข่งขันทุก 1 ปี
ฟุตบอลชิงแชมป์แห่งชาติยุโรป รุ่นอายุไม่เกิน 18 ปี 1982

ฟุตบอลชิงแชมป์แห่งชาติยุโรป รุ่นอายุไม่เกิน 18 ปี 1982 จัตขึ่นที่ ประเทศฟินแลนด์ เป็นการแข่งขันเพื่อหาผู้ชนะในรุ่นอายุต่ำกว่า 18 ปี เพื่อเข้าสู่ ฟุตบอลโลกเยาวชนอายุไม่เกิน 20 ปี 1983. ด้วยการแข่งขันนี้สกอตแลนด์ชนะเป็นครั้งแรก
รอบแบ่งกลุ่ม.
กลุ่ม เอ.
<br>
กลุ่ม บี.
<br>
กลุ่ม ซี.
<br>
กลุ่ม ดี.
<br>
ฟุตบอลชิงแชมป์แห่งชาติยุโรป รุ่นอายุไม่เกิน 19 ปี 2017

ฟุตบอลชิงแชมป์แห่งชาติยุโรป รุ่นอายุไม่เกิน 19 ปี 2017 (หรือที่รู้จักในชื่อ ยูฟ่า อันเดอร์-19 ยูโร 2017) เป็นการแข่งขัน ฟุตบอลชิงแชมป์แห่งชาติยุโรป รุ่นอายุไม่เกิน 19 ปี ครั้งที่ 16 (ครั้งที่ 66 ถ้า รุ่นอายุไม่เกิน 18 ปี และ รุ่นเยาวชนรวมอยู่ด้วย), ซึ่งเป็นการแข่งขันฟุตบอลระดับเยาวชนของทีมชาติซึ่งจัดขึ้นโดย ยูฟ่า สำหรับฟุตบอลชายทีมชาติรุ่นอายุไม่เกิน 19 ปีของทวีปยุโรป. จอร์เจีย, ซึ่งได้รับการคัดเลือกโดยยูฟ่าเมื่อวันที่ 26 มกราคม ค.ศ. 2015, จะเป็นเจ้าภาพจัดการแข่งขัน.
สนามแข่งขัน.
แมตช์รอบสุดท้ายจะจัดขึ้นในสี่สนามแข่งขันที่ตั้งอยู่ในสองเมือง:
รอบแบ่งกลุ่ม.
โปรแกรมการแข่งขันทัวร์นาเมนต์รอบสุดท้ายได้รับการยืนยันเมื่อวันที่ 24 เมษายน พ.ศ. 2560.
เวลาทั้งหมดเป็นเวลาท้องถิ่น, GET .
อันดับดาวซัลโว.
การแข่งขันทั้งหมดมี 39 ประตูที่ทำได้ใน 15 นัด, สำหรับค่าเฉลี่ย ประตูต่อนัด.
<templatestyles src="Div col/styles.css"/>
<templatestyles src="Div col/styles.css"/>
<templatestyles src="Div col/styles.css"/>
<templatestyles src="Div col/styles.css"/>
แหล่งที่มา: UEFA.com
แฮร์รี สไตลส์

แฮร์รี เอ็ดเวิร์ด สไตลส์ (เกิด 1 กุมภาพันธ์ ค.ศ. 1994) เป็นนักร้องและนักแต่งเพลงชาวอังกฤษ อาชีพนักดนตรีของเขาเริ่มต้นในปี ค.ศ. 2010 ในฐานะผู้เข้าประกวดเดี่ยวในรายการการแข่งขันดนตรีของอังกฤษ"ดิเอ็กซ์แฟกเตอร์" หลังจากที่เขาถูกคัดออกจากรายการ สไตลส์ได้เข้าร่วมวงบอยแบนด์ วันไดเรกชัน กลายเป็นหนึ่งในวงบอยแบนด์ที่ทำรายได้มากที่สุดตลอดกาล ก่อนที่จะหยุดพักอย่างไม่มีกำหนดในปี ค.ศ. 2016
สไตลส์เปิดตัวอัลบั้มเดี่ยวในชื่อตัวเองผ่านโคลัมเบียเรเคิดส์ในปี ค.ศ. 2017 เปิดตัวที่อันดับหนึ่งในสหราชอาณาจักรและสหรัฐอเมริกา และเป็นหนึ่งในสิบอัลบั้มที่ขายดีที่สุดของโลกแห่งปี ในขณะที่ซิงเกิลนำ "Sign of the Times" ขึ้นอันดับหนึ่งในชาร์ตซิงเกิลแห่งสหราชอาณาจักร อัลบั้มที่สองของสไตลส์ในชื่อ "ไฟน์ไลน์" (2019) เปิดตัวบนชาร์ตบิลบอร์ด 200 ของสหรัฐฯ ด้วยยอดขายสัปดาห์แรกที่มากที่สุดโดยศิลปินชายชาวอังกฤษ และเป็นอัลบั้มล่าสุดที่รวมอยู่ใน "500 อัลบั้มที่ยิ่งใหญ่ที่สุดตลอดกาล" ของ"โรลลิงสโตน" ในปี ค.ศ. 2020 ซิงเกิลที่สี่ "Watermelon Sugar" ติดอันดับสูงสุดในสหรัฐอเมริกาบิลบอร์ดฮอต 100 อัลบั้มที่สาม "แฮร์รีส์เฮาส์" (2022) ทำลายสถิติหลายรายการและได้รับการยกย่องอย่างกว้างขวาง โดยได้รับสาขาอัลบั้มแห่งปีในปี ค.ศ. 2023 ซิงเกิลนำ "As It Was" กลายเป็นเพลงอันดับหนึ่งแห่งปีทั่วโลกตามรายงานของ"บิลบอร์ด"
สไตลส์ยังได้รับรางวัลต่าง ๆ มากมาย รวมถึงบริตอะวอดส์ 6 รางวัล รางวัลแกรมมี 3 รางวัล อิวอร์โนเวลโลอะวอดส์ 1 รางวัล และอเมริกันมิวสิกอะวอดส์ 3 รางวัล บทบาทในภาพยนตร์ของเขา ได้แก่ "ดันเคิร์ก" (2017) "โดนต์วอร์รีดาร์ลิง" และ "มายโพลิซแมน" (ทั้งสองในปี ค.ศ 2022) นอกจากดนตรีและการแสดงแล้ว สไตลส์ยังเป็นที่รู้จักในภาพลักษณ์แฟชั่นสีสันสดใสของเขา เขาเป็นชายคนแรกที่ปรากฏตัวเดี่ยวบนหน้าปกนิตยสาร"โว้ก"
อาเซียนฟุตซอลคลับแชมเปียนชิพ 2017

อาเซียนฟุตซอลคลับแชมเปียนชิพ 2017 เป็นการแข่งขันอาเซียนฟุตซอลคลับแชมเปียนชิพครั้งที่ 3 จัดขึ้นที่กรุงเทพมหานคร ประเทศไทย เริ่มต้นตั้งแต่วันที่ 3 จนถึงวันที่ 9 กรกฎาคม 2560
ทีมที่เข้าร่วม.
<templatestyles src="Col-begin/styles.css"/>
รอบแบ่งกลุ่ม.
กลุ่มเอ.
!width=190|ทีม
!width=28|<templatestyles src="Template:Tooltip/styles.css" />เล่น
!width=28|<templatestyles src="Template:Tooltip/styles.css" />ชนะ
!width=28|<templatestyles src="Template:Tooltip/styles.css" />เสมอ
!width=28|<templatestyles src="Template:Tooltip/styles.css" />แพ้
!width=28|<templatestyles src="Template:Tooltip/styles.css" />ได้
!width=28|<templatestyles src="Template:Tooltip/styles.css" />เสีย
!width=28|<templatestyles src="Template:Tooltip/styles.css" />ต่าง
!width=28|<templatestyles src="Template:Tooltip/styles.css" />คะแนน
กลุ่มบี.
!width=190|ทีม
!width=28|<templatestyles src="Template:Tooltip/styles.css" />เล่น
!width=28|<templatestyles src="Template:Tooltip/styles.css" />ชนะ
!width=28|<templatestyles src="Template:Tooltip/styles.css" />เสมอ
!width=28|<templatestyles src="Template:Tooltip/styles.css" />แพ้
!width=28|<templatestyles src="Template:Tooltip/styles.css" />ได้
!width=28|<templatestyles src="Template:Tooltip/styles.css" />เสีย
!width=28|<templatestyles src="Template:Tooltip/styles.css" />ต่าง
!width=28|<templatestyles src="Template:Tooltip/styles.css" />คะแนน
สถานีรถไฟชินจูกุซันโจเมะ

สถานีรถไฟชินจูกุซันโจเมะ (; โรมาจิ: "Shinjuku-sanchōme-eki") เป็นสถานีรถไฟใต้ดินในเขตชินจูกุ กรุงโตเกียว ตั้งอยู่ทางทิศตะวันออกของสถานีรถไฟชินจูกุราว 650 เมตร ให้บริการรถไฟโตเกียวเมโทรและรถไฟใต้ดินโทเอ
เส้นทาง.
สถานีรถไฟชินจูกุซันโจเมะให้บริการรถไฟในเส้นทางต่อไปนี้
ความอ่อนแอ

"ความอ่อนแอ (FEELING)" เป็นซิงเกิลของวงโลโมโซนิก ในปี พ.ศ. 2560 จากอัลบั้มปี พ.ศ. 2560 แอนติ-กราวิตี (ANTI-GRAVITY) ประพันธ์เนื้อร้อง ,แต่งทำนอง-เรียบเรียงโดย โลโมโซนิก ออกจำหน่ายในวันที่ 2 มีนาคม พ.ศ. 2559 และมิวสิกวิดีโอเผยแพร่ในวันที่ 28 มีนาคม พ.ศ. 2560 
ในเนื้อเพลง ความอ่อนแอ (Feeling) ชื่อภาษาอังกฤษ (Feeling) ซึ่งเกี่ยวโยงกับเพลง “ความรู้สึกของวันนี้" (Felt) ด้วยพวกเราทั้ง 4 คนดูแล้วน่าจะไม่เหมาะกับคำว่า “ความอ่อนแอ” เท่าไหร่ แต่จริงๆ แล้วคนที่ดูแข็งแรงเวลาอ่อนแอจะยิ่งเป็นหนักกว่าคนทั่วไปเสียอีก
ส่วนเรื่องราวในมิวสิกวิดีโอเป็นตอนที่ 2 ของมิวสิกวิดีโอไตรภาคจากอัลบั้ม Anti-Gravity ของ Lomosonic มีกลิ่นอายไซไฟต่อเนื่องจาก EP.1 ของมิวสิกวีดิโอเพลง หลอก (NAIVE) โดยหลังจากที่มนุษย์ทดลองทั้งสองพยายามหลบหนี ทว่ามีเพียงมนุษย์ทดลองหญิงผู้เดียวที่เล็ดรอดออกมาจากห้องทดลองได้ นักวิทยาศาสตร์หนุ่มทำร้ายมนุษย์ทดลองชายด้วยความโกรธแค้น ในขณะที่มนุษย์ทดลองหญิงได้พบเจอชายหนุ่มลึกลับอีกคน กระทั่งการสื่อสารสุดท้ายระหว่างมนุษย์ทดลองทั้งสองก็ก่อเกิดความทรมานจากการได้เห็น แต่ไม่สามารถช่วยเหลืออีกฝ่ายได้ จนจิตสัมผัสถูกตัดขาดการเชื่อมต่อ และการแยกจากกันครั้งนี้ นำมาซึ่งความคิดถึงอย่างหลีกเลี่ยงไม่ได้
หลอก (เพลงโลโมโซนิก)

"หลอก (NAIVE)" เป็นซิงเกิลของวงโลโมโซนิก ในปี พ.ศ. 2560 จากอัลบั้มปี พ.ศ. 2560 แอนติ-กราวิตี (ANTI-GRAVITY) ประพันธ์เนื้อร้อง ,แต่งทำนอง-เรียบเรียงโดย โลโมโซนิก ออกจำหน่ายในวันที่ 2 มีนาคม พ.ศ. 2559 และมิวสิกวิดีโอเผยแพร่ในวันที่ 7 มีนาคม พ.ศ. 2560
ส่วนมิวสิควิดีโอเป็นตอนที่ 1 ของมิวสิควิดีโอไตรภาคจากอัลบั้ม Anti-Gravity ของ Lomosonic มีกลิ่นอายภาพยนตร์แนวไซไฟที่มีพล็อตว่าด้วยเรื่องโลกอนาคตที่มนุษย์พลังจิตบางคนได้ถือกำเนิดขึ้นหลังการล่มสลายของอารยธรรมมนุษย์ และจำเป็นต้องถูกกักกันเหมือนสัตว์ทดลองเพื่อทำการวิจัยพลังพิเศษ และในขณะที่ไม่มีใครในห้องทดลองรู้ตัว นักวิทยาศาสตร์หนุ่มก็ได้วางแผนการช่วยเหลือมนุษย์ทดลองหญิงที่เขา ‘หลงใหล’ ให้หนีออกไปกับเขา แต่ก็กลับมีเหตุการณ์ไม่คาดฝันบางอย่างเกิดขึ้น
ทางที่ลมผ่าน

"หลอก (NAIVE)" เป็นซิงเกิลของวงโลโมโซนิก ในปี พ.ศ. 2560 จากอัลบั้มปี พ.ศ. 2560 แอนติ-กราวิตี (ANTI-GRAVITY) ประพันธ์เนื้อร้อง ,แต่งทำนอง-เรียบเรียงโดย โลโมโซนิก ออกจำหน่ายในวันที่ 2 มีนาคม พ.ศ. 2559 และมิวสิกวิดีโอเผยแพร่ในวันที่ 9 พฤษภาคม พ.ศ. 2560
เนื้อหาของเพลงพูดถึงสายลมที่พัดหอบเอาความสุขมามอบให้คน 2 คน แต่เมื่อถึงเวลาที่สายลมพัดผ่านไป ความสุขก็จะยังคงอยู่ ณ ที่ตรงนั้นเช่นเดิมไม่เปลี่ยนแปลง และ ‘ทางที่ลมผ่าน’ ที่พวกเขาจินตนาการขึ้นมา ก็ยังคงรอให้สายลมนั้นพัดกลับมาอีกสักครั้ง ไม่ว่าเวลาจะผ่านไปนานสักเท่าไหร่ก็ตาม
ส่วนมิวสิกวีดิโอนี้เป็นตอนที่ 4 และสุดท้ายของมิวสิควิดีโอไตรภาคจากอัลบั้ม Anti-Gravity ของ Lomosonic เมื่อการจากลาที่เต็มไปด้วยความคิดถึงได้เกิดขึ้นในมิวสิควิดีโอเพลง ความอ่อนแอ (FEELING) หลายคนคงลุ้นกันอยู่ว่า มนุษย์ทดลองหญิงและมนุษย์ทดลองชายจะได้กลับมาพบเจอกันอีกไหม รวมถึงตัวละครชายหนุ่มอีกคนที่เพิ่งปรากฏตัวนั้นเป็นใครกันแน่ ซึ่งในเอ็มวีเพลง ทางที่ลมผ่าน ที่เพิ่งปล่อยออกมานั้น มนุษย์ทดลองหญิงก็สามารถส่งพลังจิตไปยังมนุษย์ทดลองชายจนทำให้ทั้งคู่ได้พบกันอีกครั้ง แต่ในขณะเดียวกัน นักวิทยาศาสตร์จอมโหดก็ใช้เรดาร์ติดตามจนเจอ และเมื่อเกิดสถานการณ์อันบีบคั้น มนุษย์ทดลองหญิงจึงตัดสินใจทำบางอย่างเพื่อให้ทุกอย่างสิ้นสุดลง
สถานีรถไฟชิมบาชิ

สถานีรถไฟชิมบาชิ (; โรมาจิ: "Shinbashi-eki") เป็นสถานีรถไฟในเขตมินาโตะ กรุงโตเกียว สามารถเดินไปย่านกินซะราว 10 นาทีจากสถานีนี้ ให้บริการรถไฟฟ้าสามระบบคือ JR ตะวันออก, โตเกียวเมโทร และ รถไฟใต้ดินโทเอ
ปฏิบัติการพันท์เซอร์เฟาสท์

ปฏิบัติการพันท์เซอร์เฟาสท์  เป็นปฏิบัติการทางทหารเพื่อจัดการและควบคุมราชอาณาจักรฮังการีที่เยอรมนีดูแลอยู่ในช่วงสงคราม ปฏิบัติการเริ่มต้นในเดือนตุลาคม ค.ศ. 1944 โดยกองทัพเยอรมัน (แวร์มัคท์) เมื่ออดอล์ฟ ฮิตเลอร์ ผู้นำเผด็จการของเยอรมนี ได้ล่วงรู้ว่าพลเรือเอก มิกโลช โฮร์ตี ผู้สำเร็จราชการแห่งฮังการี ได้แอบเจรจาอย่างลับ ๆ ในการยอมจำนนต่อกองทัพแดงแห่งสหภาพโซเวียตที่กำลังจะบุกเข้ามา ฮิตเลอร์จึงได้ส่งอ็อทโท สกอร์ทเซนี หัวหน้าหน่วยคอมมานโดแห่งหน่วยวัฟเฟิน-เอ็สเอ็ส และ Adrian von Fölkersam อดีตผู้บัญชาการกองกำลังพิเศษ ไปยังฮังการี ฮิตเลอร์เกรงกลัวว่าการยอมจำนนของฮังการีจะเป็นการเปิดปีกกองทัพตอนใต้ แบบที่ราชอาณาจักรโรมาเนียได้ไปเข้าร่วมกับสหภาพโซเวียตและตัดกองกำลังทหารเยอรมันไปหนึ่งล้านนายที่กำลังสู้รับกับการรุกของโซเวียตในคาบสมุทรบอลข่าน ปฏิบัติการได้นำโดยปฏิบัติการมาร์กาเรต (Operation Margarethe) ในเดือนมีนาคม ค.ศ. 1944 ซึ่งเป็นการยึดครองฮังการีโดยกองทัพเยอรมัน ฮิตเลอร์ได้คาดหวังว่าจะสามารถรักษาฮังการีเอาไว้ให้อยู่ภายใต้อำนาจแห่งฝ่ายอักษะ
ปฏิบัติการมาร์กาเรต

ปฏิบัติการมาร์กาเรต เป็นแผนยึดครองฮังการีโดยกองทัพนาซีเยอรมันในช่วงสงครามโลกครั้งที่สอง ตามคำสั่งของอดอล์ฟ ฮิตเลอร์เมื่อวันที่ 12 มีนาคม ปี ค.ศ. 1944 แผนการสำหรับยึดครองโรมาเนียถูกคิดค้นภายใต้ชื่อ ปฏิบัติการมาร์กาเรต 2 แต่ไม่เคยนำมาใช้
ไพโรโซม

ไพโรโซม  เป็นสิ่งมีชีวิตชนิดหนึ่ง เป็นสัตว์น้ำที่อยู่ในไฟลัมสัตว์มีแกนสันหลัง และไฟลัมย่อยยูโรคอร์ดาตา จัดอยู่ในสกุล "Pyrosoma" นอกจากนี้แล้วยังมีชื่อสามัญเรียกว่า "แตงกวาดองทะเล" (Sea pickles)
ไพโรโซม เป็นสัตว์ที่มีลำตัวโปร่งใส ลำตัวยาวเหมือนกรวยขนาดยาว สามารถเรืองแสงเป็นสีฟ้าหรือเขียวได้ เป็นสัตว์ที่หายาก แต่เป็นสัตว์ที่ไม่มีกะโหลกหรือขากรรไกรหรือกล้ามเนื้อ จึงไม่สามารถเคลื่อนไหวได้ด้วยตนเอง แต่จะล่องลอยไปตามกระแสน้ำ ไพโรโซมเกิดขึ้นจากการรวมตัวกันของสัตว์ขนาดเล็กลักษณะเหมือนแมงกะพรุนคือ "ซูอิก" (Zooid) จำนวนนับพันตัวรวมตัวกันอยู่ โดยเฉลี่ยแล้วจะมีความยาวประมาณ 30 เซนติเมตร หรือ 60 เซนติเมตร หรือแม้แต่มีความยาวแค่ไม่กี่เซนติเมตร แต่ก็มีการพบตัวที่มีความยาวถึง 30 หรือ 35 เมตร ขนาดเทียบเท่ากับวาฬขนาดใหญ่เลยทีเดียว
ไพโรโซม กินสาหร่ายขนาดเล็กที่ไม่สามารถมองได้ด้วยตาเปล่าเป็นอาหาร รวมถึงแพลงก์ตอน เป็นสัตว์ที่ไม่มีอันตรายต่อมนุษย์ แต่ทว่าสร้างความรำคาญให้แก่อุตสาหกรรมประมง โดยเฉพาะการประมงในสหรัฐอเมริกา เนื่องจากสามารถเกาะคลุมอุปกรณ์ประมงได้ ทำให้ไม่สามารถจับปลาได้ หากมีเป็นจำนวนมาก อาจต้องทำให้เรือประมงบางลำต้องย้ายที่ประมงหนี โดยบริเวณชายฝั่งของแคลิฟอร์เนียไม่เคยมีรายงานการพบไพโรโซมมาก่อนเลย จนกระทั่งในปี ค.ศ. 2012 มีรายการการพบครั้งแรกในแม่น้ำที่รัฐแคลิฟอร์เนีย จนปัจจุบันมีพบตลอดความยาวตั้งแต่แคลิฟอร์เนียไปจนถึงอลาสกา โดยเฉพาะฝั่งตะวันออกเฉียงใต้ของอลาสกา ที่นั่น เรือประมงต้องหยุดทำการประมงเนื่องจากการแพร่ระบาดของไพโรโซม ทั้งนี้เชื่อว่าเป็นผลมาจากภาวะโลกร้อน
การจำแนก.
คำว่า "Pysoroma" หรือ "Pyrosome" มาจากภาษากรีกคำว่า "pyro" หมายถึง "ไฟ" และ "soma" หมายถึง "ร่างกาย"
ยุทธการที่ฮาร์คอฟครั้งที่ 1

ยุทธการที่ฮาร์คอฟครั้งที่ 1 ถูกตั้งชื่อโดย วิลเฮล์ม ไคเทิล เป็นการรบทางยุทธศาตร์จากเมืองฮาร์คอฟ (ปัจจุบันคือคาร์คิฟ) สาธารณรัฐสังคมนิยมโซเวียตยูเครน ในปี ค.ศ. 1941 ในระหว่างช่วงสุดท้ายของปฏิบัติการบาร์บารอสซาระหว่างที่กองทัพที่ 6 แห่งเยอรมันของกองทัพกลุ่มตอนใต้และแนวรบตะวันตกเฉียงใต้ของโซเวียต กองทัพที่ 38 ของโซเวียตได้รับคำสั่งให้ปกป้องเมือง ในขณะที่โรงงานอุตสาหกรรมได้ถูกย้ายไปยังทางตะวันออกที่ห่างไกลออกไป
กองทัพที่ 6 ของเยอรมนีจำเป็นต้องยึดเมืองในคำสั่งเพื่อปิดช่องว่างที่กว้างขึ้นต่อกองทัพที่ 17 แห่งเยอรมันในวันที่ 20 ตุลาคม เยอรมันได้สมทบมาถึงฝั่งตะวันตกของเมือง มันได้ถูกยึดโดยกองพลทหารราบที่ 57 (57th Infantry Division) ในวันที่ 24 ตุลาคม ในช่วงเวลานั้น อย่างไรก็ตาม เครื่องมืออุตสาหกรรมของฮาร์คอฟส่วนใหญ่เช่น โรงงานและเครื่องจักรได้รับการเคลื่อนย้ายหรือทำให้กลายเป็นที่ไร้ประโยชน์โดยเจ้าหน้าที่โซเวียต
อันรากูจูอิง

อันรากูจูอิง  วัดในพระพุทธศาสนาที่ตั้งอยู่ในเมืองเกียวโต สร้างขึ้นโดยจักรพรรดิโทบะ จักรพรรดิองค์ที่ 74 เมื่อ พ.ศ. 1580 พระศพของจักรพรรดิโทบะและจักรพรรดิโคโนเอะได้ถูกนำมาฝังไว้ที่พระราชสุสานในวัดแห่งนี้
ราชนาวีที่รัก

ราชนาวีที่รัก เป็นละครในชุด "ภารกิจรัก" แนวแอ็คชั่น โรแมนติก ดราม่า สอดแทรกแนวคิด ความรัก มิตรภาพ และ การเสียสละเพื่อประเทศชาติ ของทางช่อง 7 เอชดี ถ่ายทอดเรื่องราวรักระหว่างรบ ของผู้ชายในเครื่องแบบ 4 เหล่า คือ ทหารบก ทหารเรือ ทหารอากาศ และตำรวจ โดยดัดแปลงมาจากนวนิยายชื่อเดียวกัน ของ
เรื่องย่อ.
แพรวพรรณ (แซมมี่ เคาวเวลล์) นักเขียนนิยายรักสดใสที่อยากผันตัวเป็นนักข่าว ได้รับโจทย์ให้ไปติดตามสถานการณ์การทำประมงผิดกฎหมายที่เมืองชายทะเลแห่งหนึ่ง โดยหิรัญญา (กรรณาภรณ์ พวงทอง) และ หนึ่งนาที (ณัฐวัฒน์ เปล่งศิริวัธน์) เพื่อนของแพรวได้ช่วยติดต่อหาแหล่งข่าวในพื้นที่ให้เป็นนายทหารเรือหนุ่ม โดยคาดไม่ถึงว่าจะเป็น เรือเอกจิรวัติ สุกปลั่ง (อรรคพันธ์ นะมาตร์) รุ่นพี่ที่แพรวแอบปลื้มสมัยเรียนประถม ลูกชายคนเดียวของครอบครัวชาวนา ซึ่งปัญหาอยู่ที่วันเพ็ญ (กันตา ดานาว) แม่ของแพรวเกลียดครอบครัวนี้เข้าไส้ เพราะจุก (มัณฑนา หิมะทองคำ) แม่ของต้นกล้า เคยแย่ง บุญเกิด (ศตวรรษ ดุลยวิจิตร) คนรักของวันเพ็ญไปในอดีต
แพรวพยายามนัดสัมภาษณ์ต้นกล้าเรื่องปัญหาประมงผิดกฎหมาย แต่ต้นกล้าติดภารกิจด่วน จึงส่งเรือโทศุภโชค (วศิน อัศวนฤนาท) และมะเดี่ยว (ณัฐพล ไรยวงศ์) มารับรองแทน จนต้นกล้ากลับมาพร้อมกับหมอภีร์ (บารมิตา สาครจันทร์) แพรวเห็นมากับผู้หญิงจึงยิ่งรู้สึกติดลบกับต้นกล้ามากขึ้น แต่ความจริงแล้ว ต้นกล้าติดต่อหมอภีร์และทีมแพทย์ให้มาช่วยเหลือในภารกิจ พบการค้ามนุษย์ที่ลักลอบมาในถังน้ำแข็ง อัดกันจนมีคนเสียชีวิต แพรวเห็นต้นกล้าแซวหมอภีร์ตลอดเวลา คิดว่าหมอภีร์เป็นคนรักของต้นกล้า แพรวได้แต่ห่อเหี่ยว แต่อยู่ๆ ฐาปนิสร (กัญญา รัตนเพชร์) สาวอารมณ์ร้ายที่มาติดพันต้นกล้า ได้เข้ามาอาละวาดและทำร้ายหมอภีร์เพราะความหึงหวง ขู่จะฟ้องเฮียทับ (ขจรศักดิ์ รัตนนิสสัย) พ่อของฐา ผู้มีอิทธิพลใหญ่ประจำจังหวัด ต้นกล้าจำต้องยอมเฮียทับเพราะกำลังตามสืบหาหลักฐานเอาผิดเฮียทับอยู่ลับๆ แต่เฮียทับก็พยายามยื่นข้อเสนอให้ต้นกล้าสารพัด รวมทั้งให้หมั้นกับฐาปนิสรด้วย แต่ต้นกล้าปฏิเสธข้อเสนอทุกอย่าง เฮียทับจึงไม่พอใจและมองว่าต้นกล้าอวดดีและคิดใช้วิธีที่รุนแรงขึ้น
ต้นกล้าได้รับเบาะแสเรื่องการค้ามนุษย์ในรีสอร์ทบนเกาะกลางทะเล จึงจำเป็นต้องปฏิบัติการเร่งด่วน โดยร่วมกับชุดสายสืบของ ร.ต.อ.คณินทร์ (ศรัณย์ ศิริลักษณ์) แห่งหน่วย ป.ส. แต่ขบวนการนี้ใหญ่กว่าที่คิด จึงต้องระดมกำลังทั้ง 4 เหล่าเพิ่มอย่างเร่งด่วน โดยร้อยเอกภูริช (ศุกลวัฒน์ คณารศ) แห่งหน่วยรบพิเศษ สังกัดกองทัพบก และเรือเอกอากาศกรัณย์ (มิกค์ ทองระย้า) นักบินฝีมือดีจากกองทัพอากาศมาร่วม และช่วยปฏิบัติการผ่านไปด้วยความเรียบร้อย
แพรวถูกเฮียทับจับตัวไปกลางทะเล ต้นกล้าจึงติดต่อให้คณินทร์และกรัณย์มาช่วยแพรว เฮียทับถูกยิงที่หน้าอกแล้วตกทะเลหายสาบสูญไป แพรวลอยคออยู่กลางทะเลเพราะถูกเฮียทับถีบลงไป ต้นกล้าจึงช่วยเหลือแพรวขึ้นมาได้ หลังจากเหตุการณ์ผ่านไป แพรวรู้สึกดีกับต้นกล้ามากขึ้นหลังจากที่ติดลบ ต้นกล้าสารภาพรักกับแพรว แต่วันเพ็ญกีดกันและจะให้แพรวแต่งงานกับเอกรินทร์ (พิชยดนย์ พึ่งพันธ์) ว่าที่คู่หมั้นที่วันเพ็ญเลือกให้ จุกก็ทัดทานลูกชายเพราะช่องว่างระหว่างฐานะ ต้นกล้าก็ยังต้องปฏิบัติภารกิจที่เหลืออีกใน 6 เดือนให้เสร็จสิ้น โดยที่แพรวไม่รู้ว่าต้นกล้าจะได้กลับมาพร้อมธงชาติไทยที่คลุมร่างของเขาหรือไม่ และความรักของทั้งคู่จะลงเอยอย่างไร
เจ้าหญิงซีไนตาฟารา ฟากาฟานูอา

เจ้าหญิงซีไนตาฟารา ฟากาฟานูอา  หรือ เจ้าหญิงซีไนตาฟารา ฟากาฟานูอา มกุฎราชกุมารีแห่งตองงา พระวรชายาใน เจ้าชายตูโปอูโตอา อูลูกาลาลา พระราชโอรสใน สมเด็จพระราชาธิบดีตูโปอูที่ 6 แห่งตองงา กับ สมเด็จพระราชินีนานาซีเปาอู ตูกูอาโฮ ทั้ง 2 พระองค์ทรงมีพระราชโอรสและธิดาร่วมกัน 2 พระองค์คือ เจ้าชายเตาฟาอาเฮา มานูมาตาองโก กับ เจ้าหญิงมาโลฮา โตกูอาโฮ
ฉันไม่รู้

"ฉันไม่รู้" เป็นซิงเกิลของนักร้อง เบล สุพล ประพันธ์เนื้อร้อง-แต่งทำนองโดย ปัณฑพล ประสารราชกิจ และเรียบเรียงโดย เชาวรัตน์ หรรษคุณาฒัย และกรณ์ มหาดำรงค์กุล ออกจำหน่ายในวันที่ 14 กุมภาพันธ์ พ.ศ. 2560
เนื้อหาของเพลงนี้พูดถึงความรักของคนสองคน ที่อีกฝ่ายหนึ่งยังคิดว่ามันกำลังไปได้ด้วยดีอยู่ จนไปพบว่าที่ผ่านมาความรักครั้งนี้ไม่ได้เป็นอย่างที่คิด ความรู้สึกอีกฝ่ายนั้นได้จางหายลดน้อยลงไปนานแล้วพร้อมกับมีคนใหม่ที่ก้าวเข้ามา
การตอบรับ.
เพลง ฉันไม่รู้ ได้อันดับ 2 จากการจัดอันดับของอีเอฟเอ็ม ในชาร์ตของ อีเอฟเอ็ม ชาร์ต 94 ท็อป แอรเพลย์ประจำวันที่ 29 เมษายน พ.ศ. 2560 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
ถุงขยะ

ถุงขยะ  เป็นถุงพลาสติกชนิดใช้แล้วทิ้งสำหรับการบรรจุขยะ,
มักจะนำมาใส่บุไว้ด้านในถังขยะเพื่อให้สามารถรวบและนำขยะไปทิ้งได้ง่าย,
นำมาคล้องไว้กับห่วงโลหะเพื่อใช้แทนถังขยะ, หรือใช้ใส่รวบรวมขยะเมื่อเก็บขยะด้วยมือ
ถุงขยะโดยปกติจะผลิตด้วยพลาสติกพอลิเอทิลีนเหมือนกับถุงพลาสติกทั่วไป
แต่มักจะผลิตเป็นสีดำทึบ ทำให้นิยมเรียกกันว่าถุงดำ,
แต่ถุงขยะซึ่งใช้แทนถังขยะสาธารณะในปัจจุบันมักเป็นสีใส
เพื่อให้สามารถสังเกตได้ง่ายหากมีวัตถุต้องสงสัยอยู่ภายใน (เช่น ระเบิด)
นิ้วเกิน

นิ้วเกิน  เป็นความผิดปกติแต่กำเนิดชนิดหนึ่งที่ทำให้มีนิ้วหรือนิ้วหัวแม่มือมากกว่าปกติ อาจพบในมนุษย์ สุนัข แมว หรือสัตว์อื่นๆ ก็ได้
สาเหตุ.
ภาวะนิ้วเกินมีความสัมพันธ์กับการกลายพันธุ์หลายชนิด อาจเกิดจากการกลายพันธุ์ในยีนที่ควบคุมการสร้างนิ้วเองหรือการกลายพันธุ์ในบริเวณอื่นของดีเอ็นเอที่ควบคุมยีนอีกทีหนึ่ง เช่น ซิสเรกูลาทอรีเอเลเมนท์
ยุทธการที่ฮาร์คอฟครั้งที่ 2

ยุทธการที่ฮาร์คอฟครั้งที่ 2 เป็นการโจมตีตอบโต้ของฝ่ายอักษะในภูมิภาครอบๆของเมืองฮาร์คอฟ (ปัจจุบันคือคาร์คิฟ) ต่อสู้กับกองทัพแดงที่หัวสะพาน Izium การรุกได้ปฏิบัติการเมื่อวันที่ 12-28 พฤษภาคม ปี ค.ศ. 1942,ในแนวรบด้านตะวันออกในช่วงระหว่างสงครามโลกครั้งที่สอง.เป้าหมายคือการทำลายหัวสะพาน Izium บน Seversky Donets หรือ "Barvenkovo bulge" ซึ่งเป็นหนึ่งในพื้นที่การรุกรานของโซเวียต ภายหลังจากฤดูหนาวได้โจมตีตอบโต้ขับไล่ทหารเยอรมันออกไปจากกรุงมอสโกและกองกำลังสำรองของกองทัพแดงได้ลดลง การรุกที่ฮาร์คอฟเป็นความพยายามครั้งใหม่ของโซเวียตเพื่อริ่เริ่มขยายเชิงยุทธศาสตร์ของพวกเขา แม้ว่ามันจะล้มเหลวในการรักษาตัวประกอบสำคัญของการทำเซอรไพรส์
เมื่อวันที่ 12 พฤษภาคม ปี ค.ศ. 1942,กองทัพโซเวียตภายใต้บัญชาการของจอมพล เซมิออน ตีโมเชนโค ได้เริ่มการรุกต่อสู้กับกองทัพที่ 6 แห่งเยอรมันจากการจัดตั้งที่โดดเด่นระหว่างฤดูหนาวโจมตีตอบโต้.หลังจากสัญญาณได้เริ่มขึ้น,การรุกได้ถูกหยุดชะงักโดยการโจมตีโต้กลับของเยอรมัน. ข้อผิดพลาดที่สำคัญโดยเจ้าหน้าที่ทหารหลายคนและโจเซฟ สตาลิน ที่ล้มเหลวในการประเมินศักยภาพของกองทัพที่ 6 อย่างถูกต้องและประเมินกองกำลังของตนเองที่ได้รับการฝึกใหม่ ได้นำไปสู่การโจมตีแบบก้ามปูของเยอรมันซึ่งเป็นการตัดกองกำลังทหารโซเวียตที่บุกเข้ามาจากส่วนที่เหลือของแนวรบ.ปฏิบัติการดังกล่าวได้เป็นเหตุทำให้ทหารโซเวียตเสียชีวิตไป 3 แสนนายเมื่อเทียบกับกองทัพเยอรมันและพันธมิตรฝ่ายอักษะเสียชีวิตไปเพียง 2 หมื่นนาย
พระราชวังโทงู

ในประเทศญี่ปุ่น พระราชวังโทงู ไม่ได้หมายถึงที่ประทับของมกุฎราชกุมารอย่างเดียว เจ้าชายฟูมิฮิโตะ อากิชิโนะโนะมิยะ รัชทายาทองค์ปัจจุบัน ไม่ใช่ทายาทสายตรงของสมเด็จพระจักรพรรดินารูฮิโตะ และไม่ใช่มกุฎราชกุมาร ดังนั้นจึงไม่มีมกุฎราชกุมารเสด็จมาประทับที่พระราชวังโทงู จนกว่าจะมีมกุฎราชกุมารอย่างเป็นทางการ
พระราชวังอากาซากะ.
วังที่เจ้าชายนารูฮิโตะมกุฎราชกุมารในขณะนั้นประทับก่อนสืบราชบัลลังก์ดอกเบญจมาศในวันที่ 1 พฤษภาคม ค.ศ. 2019 ถูกเรียกว่าพระราชวังโทงู แต่เปลี่ยนชื่อเป็น พระราชวังอากาซากะ (赤坂御所, "Akasaka-gosho") เมื่อมกุฎราชกุมารนารูฮิโตะขึ้นครองราชบัลลังก์ องค์จักรพรรดิใช้วังแห่งนี้เป็นที่ประทับหลักของพระองค์ จนกระทั่งพระองค์และพระราชวงศ์ของพระองค์ย้ายไปประทับที่พระตำหนักฟูกิอาเงะในพระราชวังอิมพีเรียลในเดือนกันยายน ค.ศ. 2021 หลังจากปรับปรุงเสร็จแล้ว
เจ้าชายเตาฟาอาเฮา มานูมาตาโอโง

เจ้าชายเตาฟาอาเฮา มานูมาตาโอโง  พระราชโอรสพระองค์ใหญ่ใน เจ้าชายตูโปอูโตอา อูลูกาลาลา กับ เจ้าหญิงซีไนตาฟารา ฟากาฟานูอา ทรงเป็นพระราชนัดดาใน สมเด็จพระราชาธิบดีตูโปอูที่ 6 แห่งตองงา กับ สมเด็จพระราชินีนานาซีเปาอู ตูกูอาโฮ ทรงมีพระขนิษฐา 1 พระองค์ คือ เจ้าหญิงมาโลฮา โตกูอาโฮ
พระองค์ทรงมีสิทธิในการสืบราชสันตติวงศ์แห่งตองงาลำดับที่ 2 รองจากพระราชบิดา